Fetissiseksilelut | Edullinen, kattava valikoima | Osta nyt\nTervetuloa Sinful.fi:n kinkyyn nurkkaukseen, josta löydät monenlaisia fetissiseksileluja. Valikoimamme sisältää laajalti erilaisia bondage- ja S/M-leikkeihin sopivia tuotteita. Fetissiseksilelut sopivat sekä aloittelijoille että kokeneemmille käyttäjille. Piristäkää seksielämäänne esimerkiksi silmänaamiolla, käsiraudoilla, fetissiasuilla tai läimäyttimillä. Kokeneemmille on tarjolla myös sähköseksileluja, seksikoneita, levittimiä ja monenlaisia muita kinkyjä tuotteita.\nBondage ja Sidonta\nSeksikoneet ja Huonekalut\nValitse alakategoria Valitse alakategoriaFetissisuosikitBondage & SidontaPiiskat & LäimäyttimetNipistimet & PumputSilmänaamiot, Maskit ja SuukapulatSeksikoneet & HuonekalutFetissilelutSähköseksi & LääkärileikitSiveysseksilelutFetissiasutFetissitarvikkeet\nTuotteet 49 - 96 / 623\nMax Passion Hamppuköysi Bondageen 10 m\nRimba Spreader Bar Säädettävä Levitystanko\nZADO Nahkapiiska Puisella Kahvalla 56 cm\nYou2Toys Piss Play Penisplugi\nObaie Teasing Japanilaiset Nänninipistimet\nSex & Mischief Metalliset Käsiraudat\nFetish Fantasy Gold Wartenbergin Pyörä\nSToys Nahkaiset Rannekahleet\nSportsheets Bondagesetti Sänkyyn\nCB-6000S Lyhyt Siveysvyö (6,35 cm) - PALKITTU\nNipplettes Nänninipistimet Vibraattorilla\nMusta Nahkapiiska 47 cm\nSpartacus Nahkainen Talutushihna\nTrinity Vibes Liukuvoideruisku\nSToys Nahkaiset Nilkkakahleet\nFetish Fantasy Silikoninen Suurengas\nFantasy C-Ringz Cock Pipe ja Ball Stretcher\nMaster Series Annex Erection Penis- ja Kivesrengas\nAmerican Bombshell Fat Man Anustappi 19 cm\nFetish Fantasy Seksikeinu\nSex & Mischief Musta Bondage-seksilelusetti\nSeksilakana 200 x 230 cm\nRimba Silikoninen Suukapula Dildolla\nMystim Itsekiinnittyvät Elektrodit 4 kpl\nSToys Musta Nahkakaulapanta\nSex & Mischief Flogger-piiska\nSXY Deluxe Neoprene Ristikahleet\nLöydä kaikki fetissiseksilelusi täältä\nMitä fetissi tarkoittaa?\nSanalla “fetissi” on ollut aikojen saatossa erilaisia merkityksiä, jotka eroavat toisistaan jossain määrin. Sen määrittelyssä on ollut paljon subjektiivisuutta ja sitä on yritetty raamittaa varsin aggressiivisestikin mm. lääketieteen taholta. Fetisseistä puhutaan kuitenkin nykyisin jo paljon hyväksyvämmin myös valtavirrassa, ja me täällä Sinfulilla olemme pitkälti sitä mieltä, että jokaisesta meistä löytyy fetisisti - kyse on vain sen löytämisestä. Fetissillä tarkoitetaan seksuaalista mieltymystä esineisiin tai vartalon osiin, joita ei tavanomaisesti pidetä kiihottavina. Ajan kuluessa sanan perusajatusta on tulkittu eri tavoin ja siitä johtuu myös se, että nykyisinkin ihmiset kokevat ajatuksen fetisseistä eri tavoin. Joillekin fetissi tarkoittaa sidontaleikkejä. Toisille sadomasokismi ja fetissi ovat saman kolikon eri puolia. Fetissi voi olla kaikkea, mitä ihmiset pitävät “erilaisena”, joten lopulta vain mielikuvitus on rajana. Siksi myös fetissiseksilelujen markkinat ovat valtavat. Olipa kiinnostuksen kohteesi bondage, aistileikit tai dominanssiroolileikit, tarjolla on sinulle sopivia fetissiseksileluja. Tai kenties etsit tarvikkeita sähköseksiin, sondaamiseen tai siveysleikkeihin? Siinäkin tapauksessa olet tullut oikeaan paikkaan.\nAiemmin fetissifantasiat olivat jotain, mitä piiloteltiin suljettujen ovien takana. Se on toki ihan ymmärrettävää, sillä ihmisille on luontaisesti vaikeaa ymmärtää erilaisuutta. Mutta onneksi tässä suhtautumisessa on nähtävissä selkeää muutosta. Suomalaisista on tullut avoimempia ja huomattavasti ymmärtäväisempiä mitä tulee seksifantasioihin - ja siitä on kiittäminen ainakin osin sitä, että meistä on tullut leikkisämpiä makuuhuoneen puolella. Fetissiseksileluja löytyy nykyisin hyvin monen ihmisen toivelistalta, ja niinpä me pyrimme pitämään valikoimamme ajan tasalla ja kattavana, jotta voisimme palvella mahdollisimman monen tarpeita.\nFetissiseksilelut antavat seksielämällesi uutta maustetta\nOn olemassa monenlaisia tapoja tuoda uutta jännitettä makuuhuoneeseen. Yksi niistä on kinkyt leikit fetissiseksileluilla. Tarjolla on valtavasti erilaisia mahdollisuuksia toistenne haastamiseen, mutta kannattaa muistaa, että fetissileikkien kantavana voimana on aina luottamus. Se on nimittäin ehdoton edellytys onnistuneille kokemuksille, olipa kyseessä sitten sidontaleikit, dominanssi tai mikä tahansa muu. Bondagessa toinen osapuoli ottaa ohjat käsiinsä ja toinen antautuu. Kumpikin rooli voi olla uskomattoman kiihottava, jos onnistuu rentoutumaan ja antautumaan kokemukselle. Ajatuksena on, että toinen rajoittaa toisen kykyä liikkua joko osittain tai kokonaan. Joitakin kiihottaa alistuminen toisen valtaan ja oman liikkumisen rajoittaminen, kun taas toisia sytyttää dominanssi ja toisen hallitseminen. Sidontaleikkeihin sopii hyvin myös silmänaamion käyttö, jolloin muut aistit pääsevät osaksi leikkiä. Silloin kosketukset tuntuvat entistäkin voimakkaammilta ja toisen seuraavaa liikettä odottaa vieläkin enemmän. Dominanssiin soveltuvat myös erilaiset strap-onit, joiden avulla voitte kääntää tavanomaiset roolinne toisin päin ja nauttia toisistanne uudella tavalla.\nFetissiseksileluista löytyy myös erilaisia piiskoja ja läimäyttimiä, joita käytetään piiskausleikeissä. Kipu on yksi aistileikkien elementti, joka jakaa mielipiteitä aika vahvasti, mutta olipa siitä mitä mieltä tahansa, joillekin se on olennainen osa nautintoa. Piiskauksen ja muiden kipua aiheuttavien lelujen kiihottavuuden takana on sekä leikin psykologinen ulottuvuus että itse aistituntemukset. Jotkut leikkivät kevyesti, kun taas toisille jälkien jääminen ihoon on olennainen osa nautintoa.\nLöydä uudet lempilelusi Sinful.fi:stä\nSinful-seksilelukauppaan tutustuessasi sinun ei tarvitse pelätä, ettei tarjolla olisi juuri sitä mitä etsit. Olemme käyttäneet runsaasti aikaa löytääksemme laadukkaita fetissiseksileluja ympäri maailmaa ja varmistuaksemme, että ne täyttävät korkeat laatuvaatimuksemme. Olemme auttaneet Pohjoismaiden asukkaita saamaan entistäkin enemmän irti seksielämästään jo vuodesta 2008 alkaen. Siksi meille on myös äärimmäisen tärkeää, että valikoimastamme löytyy fetissiseksileluja jokaiseen makuun. Kinkyjen lelujen maailmasta löytyy paljon sellaista, joka on täysin tuntematonta vaniljaseksin ystäville, joten on ihan ymmärrettävää, että leluista saattaa tulla kysyttävää mieleen. Siinä tilanteessa kannattaa ehdottomasti olla yhteydessä osaavaan ja ystävälliseen asiakaspalveluumme, josta saat varmasti etsimäsi vastaukset. Yhteyttä kannattaa ottaa myös siinä tapauksessa, ettei valikoimasta löydy heti sitä tuotetta, jota etsit. Silloin voimme selvittää, josko voisimme ottaa sen valikoimaamme.\nJos olet etsimässä ensimmäisiä kinkympiä lelujasi, kannattaa tutustua esim. bondage-setteihin ja käsirautoihin sekä aloittelijoille suunnattuihin piiskoihin. Tarjolla on myös erilaisia piikkipyöriä ja fetissiasuja. Kokeneemmille puolestaan löytyy monenlaisia hardcore-vaihtoehtoja erilaisista suukapuloista, levittimistä ja seksikoneista sähköseksileluihin ja siveysvöihin. Fetissiseksilelujen käytössä on hyvä huolehtia terveestä järjestä sekä siitä, että leluja käyttää oikein, eikä esim. sidottua henkilöä saa koskaan jättää yksin. Jos sinulla on kysyttävää tuotteidemme käytöstä, olet tervetullut ottamaan yhteyttä asiakaspalveluumme.


Pari päivää palvelumuotoilua – Muista ilmoittautua! – Lounais-Suomen kirjastojen extranet\nTurun AKE järjestää yhdessä Turun kaupungin poikkihallinnollisen kulttuurihyvinvointityöryhmän kanssa kolmen koulutuksen sarjan kulttuurihyvinvoinnista. Sarjan viimeisessä osassa syvennytään palvelumuotoiluun kirjasto- ja kulttuuripalveluissa. Koulutus koostuu kahden iltapäivän koulutuksesta sekä niiden välissä tehtävästä välitehtävästä. Koulutus järjestetään etäyhteydellä Teams-alustalla.\nPalvelumuotoilu kirjasto- ja kulttuuripalveluissa 1.11. ja 2.11. klo 12.30–15.30 (klinikka auki kysymyksille klo 16 asti)\nPekka Toivanen, muotoilujohtaja Design Studio Muotohiomosta\nMa 1.11. Palvelumuotoilun tärkeimmät voimavarat ja metodit\nTi 2.11. Palvelumuotoilun eri osa-alueet, vaikuttavuus ja yhteisöllinen suunnittelu\nKoulutuksessa käydään läpi havainnollisesti palvelumuotoiluprosessia ja esitellään avoimesti erityyppisiä projekteja. Ennen kurssia voit vastata kysymykseen: Mitä haluan palvelumuotoilusta tietää? Kurssi on vuorovaikutteinen ja sen ohjelmassa on varattu aikaa myös keskusteluun. Klinikassa voidaan käsitellä osallistujien esiin nostamia palvelumuotoiluprojekteja ja kysymyksiä. Palvelumuotoilun metodeja ja vaikuttavuutta käydään läpi erityisesti kulttuuri- ja kirjastopalvelujen näkökulmasta, mutta tarpeen vaatiessa huomioidaan myös mahdollisia muita osallistujien toiveita.\nPalvelumuotoilukoulutus on kaksiosainen, ja ilmoittautuessasi ilmoittaudut samalla molempiin päiviin. Koulutuspäivien välissä tehdään välitehtävä, joka puretaan toisena koulutuspäivänä. Varaathan aikaa myös siihen.\nIlmoittaudu viimeistään ma 25.10.: Ilmoittaudu palvelumuotoilun koulutuskokonaisuuteen Lyytissä\nTätä koulutusta ei tallenneta.\nLaura Tyysteri 18/10/2021 14/10/2021 Koulutus\n← Alla är välkomna till biblioteket? Ett webbinarium om bemötande\nHaastavien tilanteiden ammattimainen hallinta – koulutus 18.11. →


KWH Freeze | KWH-yhtymä\nKWH Freeze on saanut valmiiksi sarjan suuria investointeja ja on nyt oma liiketoimintaryhmänsä KWH-yhtymässä. Yritys on tehnyt paljon töitä digitalisoinnin ja hiilijalanjälkensä vähentämisen eteen.\nKWH Freeze on Suomen suurin pakastevarastoalan yritys – lähes puolet kaikesta Suomessa kulutetuista pakastetuista elintarvikkeista kulkee yrityksen Vantaan varaston kautta.\nViime vuosina KWH Freeze on kasvanut tasaisesti vuonna 2018 aloitettujen suurien investointien ansiosta. Vuonna 2021 valmistui Vantaan pakastevaraston viimeisin suuri laajennus, joka kasvatti varastokapasiteettia kahdeksalla prosentilla eli 6000 neliömetrillä. Uusi varasto otettiin käyttöön helmikuussa 2022.\nTämä tarkoittaa, että KWH Freeze on nyt kasvanut niin suureksi, että yrityksestä on tullut oma liiketoimintaryhmänsä KWH-yhtymässä, kun se aiemmin oli kuulunut KWH Logistics -liiketoimintaryhmään. Nämä kaksi liiketoimintaryhmää jatkavat kuitenkin yhteistyötä esimerkiksi markkinoinnissa ja henkilöstöhallinnossa.\nAurinkopaneeleita ja ympäristötyötä\nPakastevarastointi on energiaintensiivinen toimiala eivätkä vuoden 2021 lopun korkeat sähkön hinnat jääneet KWH Freezellä huomaamatta. Yritys pyrkii aktiivisesti löytämään vaihtoehtoisia energiaratkaisuja, jotka samalla pienentävät hiilijalanjälkeä. Yksi edistysaskel tässä oli kaksinkertaistaa aurinkopaneelien määrä pakastevarastojen katolla Vantaalla vuoden 2021 aikana. Omalta katolta saatavan aurinkovoiman määrä on nyt 1,5 MW, mikä vastaa kahdeksaa prosenttia yrityksen käyttämästä kokonaisenergiasta.\nKWH Freeze työskentelee tiiviisti myös löytääkseen vaihtoehtoja varastorakennusten jäähdyttämisestä syntyvän hukkalämmön hyödyntämiseksi.\nAivan kuten moneen muuhunkin yritykseen, vaikutti koronapandemia KWH Freezeen varsin paljon. Yritys on nähnyt paljon vaivaa saadakseen päivittäisen toiminnan sujumaan ja varmistaakseen, ettei iso osa henkilökunnasta ole yhtä aikaa karanteenissa. Tarkan suunnittelun ja tiukkojen sisäisten rajoitusten ansiosta tässä on myös onnistuttu hyvin.\nKorona rajoitti valitettavasti jossain määrin myös mahdollisuuksia panostaa henkilöstöön eri tavoin. Esimiehille onnistuttiin kuitenkin pitämään koulutusta ja nyt, kun rajoitukset keventyvät, KWH Freeze panostaa erilaisiin yhteenkuuluvuutta ja töissä viihtymistä vahvistaviin tapahtumiin.\nPandemia vaikutti toimintaan myös muilla tavoin. Rajoitusten takia suurkeittiö- ja ravintola-alalla kysyntä on ollut tavallista vähäisempää, mutta tätä on suurelta osin korvannut päivittäistavarakaupan kysynnän kasvu.\nDigitalisointia ja luopumista\nToinen osa-alue, jonka parissa KWH Freeze on työskennellyt tiiviisti viime vuosina, on toiminnan digitalisointi. Yritys pyrkii jatkuvasti syventämään yhteistyötä asiakkaidensa kanssa, mikä tarkoittaa muun muassa digitaalisia yhteyksiä asiakkaiden ja varaston välillä. Tilaukset ovat nykyisin täysin digitalisoituja, minkä ansiosta KWH Freeze pystyy joustavasti vastaamaan asiakkaiden tarpeisiin.\nSamalla kun digitalisaatio valtaa jalansijaa, luovutaan toisista toiminnoista. Yksi aikakausi päättyi vuoden 2021 aikana, kun KWH Freeze päätti sulkea Inkoon varastonsa. Varasto rakennettiin jo vuonna 1965 ja rakennus olisi vaatinut aivan liian suuria investointeja vastatakseen nykypäivän tarpeisiin. Tämä tarkoittaa, että nykyisin KWH Freezen kaikki toiminta on keskitetty Vantaalle.\nLiiketoimintaryhmän päällikkö Peter Lång, talousjohtaja Eija Savela ja Kehityspäällikkö Mika Halvorsen.\nVarastopäällikkö Jari Paasonen, IT-päällikkö Anu Saari sekä IT- ja prosessikoordinaatori Jonne Siitari.\nRiskienhallinta- ja turvallisuuspäällikkö sekä laatu- ja ympäristöpäällikkö Kim Elonen, pääkirjanpitäjä Anne Turunen sekä varaston ja kuljetuksen esimies Stefan Thilman.


Laatoittaja, Projektivoima Oy\nIlmoituksen osoite: https://tyopaikat.oikotie.fi/tyopaikka/1392601\nEtsimme asiakasyrityksellemme laatoittajaa pääkaupunkiseudulle. Työ on itsenäistä, jossa pääset näkemään oman käden jäljen. Sinun ei tarvitse olla laatoittamisen rautainen ammattilainen mutta arvostamme:\n- ahkeruutta ja tarkkuutta\n- rakennusalan koulutusta/ kokemusta\n- voimassa oleva työturvallisuukortti\n- kokemusta laatoitustöistä\nKohde sijaitsee Helsingin alueella ja tehtävässä tulet laatoittamaan kylpyhuoneen seiniä erilaisella laatoittamismenetelmällä, josta kerromme mielellämme lisää. Vedeneristyssertifikaatti ja omat työkalut eivät ole pakollisia mutta ne katsotaan eduksi.\nTehtävä ja kyseinen kohde kestää useamman kuukauden, jonka jälkeen työntekijällä on mahdollisuus jatkaa Projektivoiman muissa rakennusalan tehtävissä.\n- Mahdollisuuden näyttää oma osaamisesi sekä työllistyä myös pidempiaikaisesti!\n(TES/ tehtävän ja kokemuksen mukaan + lisät)\n- Työtehtävässäsi tarvittavat varusteet\n- Tiimin tuen ja hyvän ilmapiirin\n- Kohteen valmistuessa sinulla on mahdollisuus jatkaa Projektivoiman muissa kohteissa rakennusalan tehtävissä\n- Hyville tekijöille riittää töitä!\nLisätietoja Jani Kari, puh: 044 7494123\nProjektivoima Oy, Helsinki\nLaita hakemus niin me otamme sinuun yhteyttä pikimmiten!


Tiimiä ei saa sitoutumaan Lean-muutokseen komentamalla | Ambientia\nTiimiä ei saa sitoutumaan muutokseen komentamalla\nOikeastaan on koko Lean-filosofian vastaista tulla kertomaan, että nyt meillä ruvetaan toimimaan Lean-filosofian mukaan.\nLeanissa yksi tärkeimpiä näkökulman ja toiminnan muutoksia on se, että vastuu työn ja prosessien kehittämisestä sekä muutosten löytämisestä, ehdottamisesta ja läpiviemisestä siirtyy johtajilta tekijöille. Eli ei perinteisesti organisaatiokaaviossa ylhäältä alaspäin, vaan nimenomaan päinvastoin: alhaalta ylöspäin.\nTämä on organisaatiosta ja tiimistä riippuen joko iso tai valtava muutos ja aiheuttaa kasvukipuja johtajassa.\nKas kun tällainen muutoksen tapa on hidas. Ensin pitää saada joukot mukaan, mikä ottaa aikansa. Sen jälkeen ruvetaan hitaasti kokeilemaan pieniä muutoksia – ja tämä voi tuntua välillä näpertelyltä.\nLopulta jo tehtyjä muutoksia saatetaan perua tai kehittää edelleen. Tämä saattaa ajaa suorastaan turhautumiseen, ellei ole kirkkaana mielessä, miksi asiat tehdään niin kuin ne tehdään.\nYhtäältä tiimin sitoutumisen vuoksi. Toisaalta siksi, että johtajalla on harvoin erityisen hyvää kuvaa siitä, mitä se arki tekemisen tasolla ihan oikeasti on.\nValtaosa arvokkaasta tiedosta on tekijöiden päässä, eikä sitä saa sieltä ulos, ellei tekijöille synny omistajuutta Lean-kehitykseen.\nYhden ainoaa kehitysideaa ei tuoda ylhäältä alaspäin, vaan tiimi osallistuu ja päättää alusta asti itse tehtävät kehitystyöt. Siten tiimi omistaa ne ja sitoutuu niihin. Ihmiset kokevat hallinnan tunnetta työstään, koska heillä ihan oikeasti on hallinta omaan työhönsä. Riittävästi keskustelemalla myös muutosvastarintaiset alkavat hitaasti kääntyä yhteisen tekemisen puolelle.\nMutta tärkeintä on saada helposti innostuvat innostumaan ja viemään asiaa eteenpäin.\nMitä jos ne tekee jotain ihan älytöntä?\nPerinteiselle johtajalle tällainen kontrollista luopuminen on kauhistuttavaa. ”Työntekijäthän voivat keksiä tehdä jotain ihan älytöntä.”\nOikeasti kehitystä ja muutosta tehdään kuitenkin yhdessä ja johtaja osallistuu keskusteluun.\nToki johtaja edelleen tietää tekemisen raamit ja hiekkalaatikon reunat, jotka tulevat tiimin ulkopuolisista realiteeteista. Toisaalta johtaja tietää myös saatavilla olevat resurssit, budjetit ja muut kehittämistä edesauttavat asiat.\nJohtaja ei ole siis turha, hänen roolinsa vain muuttuu radikaalisti. Johtaja lakkaa olemasta joukkoja eteenpäin komentava hahmo. Hänestä tulee enemmänkin inspiroija, tarinankertoja, innostuksen ja muutoksen nälän herättäjä. Tällainen tapa johtaa on hidas ja vaatii rahtusen enemmän aikaa, mutta lopputulos on niin vaikuttava, että niitä tarinoita kannattaa ihan oikeasti kertoa.\nEi taas niitä tarinoita\nKyllä vain. Tiimin on hyvin vaikea kehittää toimintaansa mihinkään suuntaan, jos heillä ei ole minkäänlaista kuvaa siitä, millaista arki voisi parhaimmillaan olla. Miten asiat oikeasti voisivat toimia. Mikä kaikki on mahdollista, mitä muut ovat jo tehneet?\nSiksi Lean-johtaja kertoo ja näyttää. Sen jälkeen tiimi miettii, mitkä näistä esimerkeistä ja sotatarinoista voisivat toimia meidänkin työssä.\nAiemmin mainittujen kirjojen lisäksi, voin suositella videoita. Parhaita käytäntöjä on härskisti varastettavissa maailmalla esimerkkiä näyttäviltä teknologiataloilta. Esimerkiksi tehtävien breakdown-vaihe Microsoftin Xbox Onen kehitystiimiltä tai Spotifyn kehittämiskäytännöistä, kuten release trainista. Myös Netflixin tekemistä voi tutkailla videoiden ja konferenssiesitysten kautta.\nNämä auttavat innostumaan – ja sitten ryhtymään töihin.\nInnostuminen on välttämätön palikka, että saadaan muutettua luonnostaan muutosvastarintaisia ihmisiä. Muutosvastarintaa on sitä vähemmän, mitä enemmän ihmiset sitoutuvat itse muutoksen tekemiseen.\nKysy lisää – aiheesta tai sen vierestä:


klo 22:29 | 10.5.2015\nVaikka Ranskassa äitienpäivää vietetään vasta 31.5, nostaa suomalainen äitien juhla tunteet pintaan.\nHyvää äitienpäivää - toivotuksen kuuleminen ensimmäistä kertaa on tänään tuntunut yllättävän mahtavalta. Kuten olen jo aiemmin kertonutkin, ajattelin pitkään, etten koskaan saisi lapsia, mutta nyt kun tyttö on saapunut elämäämme, tuntuu hurjalta ajatella, että olisin voinut jäädä paitsi näin hienosta jutusta.\nTiedän, että lapsettomuus on monelle kova ja hirvittävän kipeä paikka, ja äitiyteen liittyy valtavia tunteita - kuten olen blogini kommentteistakin saanut huomata. Siksi haluankin toivottaa tässä äitienpäivää kaikille äideille tyyliin ja filosofioihin katsomatta, sekä juhlapäivää kaikille meille, jotka "synnytämme" iloa, kauneutta ja rakkautta omaan ja toistemme elämään.\nLoppuun vielä hauska video vanhemmuuden "taistelutantereelta".\nIloa ja valoa kaikille.


Apple Pay tuli Suomeen – mukana Nordea ja St1 | Mobiili.fi\nApple Pay tuli Suomeen – mukana Nordea ja St1\nMarkus Lehtiniitty | Julkaistu 24.10.2017, klo 08:37\nApple Pay tekee iPhonesta lähimaksuvälineen.\nApple Pay -maksutoiminto on tänään laajentunut myös Suomeen. Ensimmäisenä Apple Pay -maksut tulevat mahdollisiksi Nordean Visa- ja MasterCard-korteilla sekä St1:n uudella MasterCardilla.\nUudessa St1 Way -sovelluksessa voi anoa St1 MasterCard -korttia, jonka digitaalisen version voi ottaa käyttöön Apple Payssa heti. St1 kertoi tänään myös tuovansa mobiilitankkaamisen asemilleen.\nApple Payn pääsee ottamaan käyttöön Wallet-sovelluksen kautta iOS 11 -käyttöjärjestelmässä lisäämällä tuetun Nordean tai St1:n kortin tiedot. Käyttöön vaaditaan riittävän uusi iPhone-malli, iPhone 6 tai uudempi tai iPhone SE.\n“Tietoturva on lähimaksukortteihin nähden parempi, sillä maksaja voidaan varmentaa puhelimen sormenjälki- tai kasvotunnistimella”, kommentoi Qvikin suunnittelujohtaja Matias Pietilä Apple Payta. Qvik on ollut mukana St1:n kumppanina tuotekehityksessä.\nApple Pay toimii iPhonella ja Apple Watchilla lähimaksutapana kaupoissa, ravintoloissa ja muissa kohteissa – siellä missä lähimaksukorttikin. Se ei vaadi erityistä erillistä tukea maksupäätteeltä. Tähänkin asti Suomessa on ollut mahdollista maksaa Apple Paylla, nyt uutta on Suomessa myönnettyjen korttien mukaantulo palveluun.\nApple Pay -lähimaksaminen iPhonella onnistuu helposti viemällä mahdollisesti lukittunakin oleva puhelin vain lähimaksupäätteen lähelle, ja maksun voi heti vahvistaa Touch ID:n avulla sormenjäljellään tai uudessa iPhone X:ssä Face ID -kasvontunnistuksella. Apple Watchissa maksutoiminto aktivoituu painamalla kahdesti sivupainiketta. Apple Payn käyttö Watchissa vaatii käyttöön otettavan pääsykoodin, jota kysytään aina kun kello laitetaan ranteeseen. Apple Pay onkin maksutapana perinteistä lähimaksua turvallisempi, sillä se edellyttää tunnistautumisen.\nApple Pay -maksuissa ei välttämättä ole perinteistä 25 euron lähimaksurajaa, mutta tämä voi riippua sekä kortin että maksupäätteen asetuksista.\nApple Pay mullistaa maksamista lisäksi myös sovelluksissa ja verkkosivuilla, jotka sitä tukevat. Niissä maksaminen käy jatkossa vain Touch ID:llä tai Face ID:llä maksu vahvistamalla ilman tarvetta syöttää korttitietoja. Tämä toimii myös iPadeissa ja MacBook Prossa, jossa on sormenjälkitunnistin. Apple Pay -maksut onnistuvat myös laajemmin Maceissa Safari-verkkoselaimessa, jolloin maksut vahvistetaan iOS-laitteella tunnistautumalla.\nSuomessa laajasti käytettävistä sovelluksista Apple Pay -tuki on jo muun muassa Finnairin, Hesburgerin, EasyParkin ja Woltin sovelluksissa. Sovellukset voivat vaatia päivityksen tuoreimpaan versioon.\niOS 11:ssä Apple Pay -maksut aloittavat laajentumisen myös henkilöiden välisiksi iMessage-viestien kautta, mutta valitettavasti tämä ja siihen liittyvä Apple Pay Cash -virtuaalimaksukortti ovat tulossa Applen mukaan toistaiseksi saataville vasta Yhdysvalloissa.\nSuomessa pankit ovat julkaisseet Android-puhelimiin omia NFC:tä hyödyntäviä lähimaksusovelluksiaan. Apple on pitänyt iPhonen NFC:n maksujen osalta vain omassa käytössään, muun muassa turvallisuusseikkoihin vedoten, eikä ole avannut sitä pankkien omien sovellusten hyödynnettäväksi. Tämän takia lähimaksaminen ei iPhonella ole toistaiseksi ollut mahdollista suomalaisilla korteilla. Jatkossa Apple Payn myötä tilanne muuttuu ja yksi Android-puhelinten kilpailuetu katoaa.\nApple Pay tekee myös Apple Watchista lähimaksuvälineen.\nMaailmassa on käytössä 900 miljoonaa iPhonea – Apple kertoi useiden palvelujensa vahvasta kasvusta30.1.2019\nApple Pay jäissä Kiinassa – syynä iOS 8.314.4.2015\nMonissa Applen palveluissa nyt ongelmia – iCloud ja jopa Apple Pay -maksut eivät toimi4.7.2019\nApple haluaa poistaa käteisen rahan maailmasta17.10.2016\n24.10.2017, klo 09:23\nTulihan se sieltä! 🤗 …ja eikun kokeilemaan! ensin kännyllä ja sitt kelloa ostamaan… eikä tarvi edes puhelinta esiin kaivella rintataskusta\n24.10.2017, klo 11:38\nJos haluat hukata rahas niin mikä ettei :D\n24.10.2017, klo 13:49\nMiten ne rahat tällä maksutavalla ”hukkuvat” verrattuna muihin vaihtoehtohin?\n24.10.2017, klo 12:53\nMihin tällaista tarvitsee?. Kortti kulkee aina kuitenkin mukana!. Välikädet (Apple, Samsung yms.,) ottavat vain välistä enemmän, itse en halua tällaista tukea!.\n24.10.2017, klo 13:23\nÄlä sitten tue.\n24.10.2017, klo 13:52\nVälikädet ottavat hyvin pienen siivun, mutta ihan sama se loppukäyttäjän hinta on. Et varmaan käytä korttejakaan kun niiistäkin ostoista menee osa välikäsille? Etkä varmaan pidä rahojasi pankissakaan, koska palvelumaksut?\n24.10.2017, klo 13:15\nOn se komiaa, pitääpä heti tänään testata.\n24.10.2017, klo 14:03\nYritä nyt kuitenkin pitää ne housut jalassa.\n24.10.2017, klo 16:29\nNoh, samanlailla se lähimaksu löytyy kortista joka on flippi kuoressa. Yhtä nopeaa.\n24.10.2017, klo 16:39\nniin juu jos maksu ei ylitä 25€:a… AppleWalletissa tuota rajaa ei ole…\n24.10.2017, klo 17:42\nEi parane hukata kelloaan.\n24.10.2017, klo 22:40\nOlisko mitenkään liikaa vaadittu, että porukka edes kursorisesti ottaisi selvää asioista joita kommentoivat?\nJos hukkaat luottokorttisi sillä voi tehdä pieniä ostoksia ilman tunnuslukua. Jos hukkaat kellosi (oletuksella että et hukkaa rannetta samalla) vaatii se tunnusluvun, jotta tekee mitään muuta kuin näyttää aikaa.\nJa jos se ranne meni samalla niin prioriteetit lienevät muut kuin rahanmeno.\n24.10.2017, klo 18:46\nSiis ApplePayssä ei tuota 25€:n ylärajaa ole\n24.10.2017, klo 16:51\nHieman offtopic mutta huoltoasemaketjujen uusin trendi mobiilimaksamisessa sirpaloittaa asiakkaan näkökulmasta aikatavalla mobiilimaksamista koska jokainen ketju vaatii oman äpin toimiakseen. Tästä tuloksena heikko asiakaskokemus eikä suunta ole se mitä EU:n direktiivillä yhtenäisestä mobiilimaksamisesta toivottiin pankkisektorin rajapintojen avaamisella. Jos tämä ilmiö laajenee päivittäistavaran puolelle niin koko mobiilimaksaminen uhkaa romuttua, koska tuskin kukaan haluaa sukkuloida 20 eri äpin välillä viikoittain.\n24.10.2017, klo 16:57\nVoisitko vähän avata miksi niiden äppien välillä pitää sukkuloida? Ainakin ApplePay toimii niin, että ”lompakkoon” lisätään kortti ja se on sitten saatavilla helposti (tuplapainallus). Appista varmaan saa jotain lisätietoja, mutta itse maksaminen tapahtuu ilman kolmannen osapuolen appia, käyttöjärjestelmäpalvelun avulla.\nPaljastus: Snapchat-firma arvioi Spectacles-kameralasien kysynnän pahasti pieleen – varastoissa lojuu satojatuhansia myymättä\nTuttu tarina: Nokia 7 myytiin nopeasti loppuun Kiinassa\nArkisto Valitse kuukausi maaliskuu 2021 (113) helmikuu 2021 (321) tammikuu 2021 (346) joulukuu 2020 (331) marraskuu 2020 (362) lokakuu 2020 (369) syyskuu 2020 (387) elokuu 2020 (363) heinäkuu 2020 (362) kesäkuu 2020 (360) toukokuu 2020 (344) huhtikuu 2020 (325) maaliskuu 2020 (355) helmikuu 2020 (301) tammikuu 2020 (340) joulukuu 2019 (309) marraskuu 2019 (307) lokakuu 2019 (365) syyskuu 2019 (338) elokuu 2019 (322) heinäkuu 2019 (313) kesäkuu 2019 (306) toukokuu 2019 (341) huhtikuu 2019 (330) maaliskuu 2019 (315) helmikuu 2019 (253) tammikuu 2019 (346) joulukuu 2018 (285) marraskuu 2018 (377) lokakuu 2018 (318) syyskuu 2018 (310) elokuu 2018 (283) heinäkuu 2018 (247) kesäkuu 2018 (297) toukokuu 2018 (291) huhtikuu 2018 (282) maaliskuu 2018 (308) helmikuu 2018 (361) tammikuu 2018 (388) joulukuu 2017 (453) marraskuu 2017 (309) lokakuu 2017 (338) syyskuu 2017 (309) elokuu 2017 (273) heinäkuu 2017 (262) kesäkuu 2017 (271) toukokuu 2017 (288) huhtikuu 2017 (267) maaliskuu 2017 (333) helmikuu 2017 (357) tammikuu 2017 (396) joulukuu 2016 (393) marraskuu 2016 (424) lokakuu 2016 (446) syyskuu 2016 (423) elokuu 2016 (321) heinäkuu 2016 (271) kesäkuu 2016 (302) toukokuu 2016 (303) huhtikuu 2016 (286) maaliskuu 2016 (289) helmikuu 2016 (302) tammikuu 2016 (256) joulukuu 2015 (183) marraskuu 2015 (233) lokakuu 2015 (243) syyskuu 2015 (262) elokuu 2015 (227) heinäkuu 2015 (232) kesäkuu 2015 (241) toukokuu 2015 (235) huhtikuu 2015 (224) maaliskuu 2015 (284) helmikuu 2015 (237) tammikuu 2015 (255) joulukuu 2014 (214) marraskuu 2014 (276) lokakuu 2014 (216) syyskuu 2014 (260) elokuu 2014 (227) heinäkuu 2014 (239) kesäkuu 2014 (234) toukokuu 2014 (282) huhtikuu 2014 (263) maaliskuu 2014 (270) helmikuu 2014 (270) tammikuu 2014 (297) joulukuu 2013 (235) marraskuu 2013 (261) lokakuu 2013 (272) syyskuu 2013 (275) elokuu 2013 (243) heinäkuu 2013 (340) kesäkuu 2013 (249) toukokuu 2013 (265) huhtikuu 2013 (260) maaliskuu 2013 (268) helmikuu 2013 (256) tammikuu 2013 (295) joulukuu 2012 (196) marraskuu 2012 (223) lokakuu 2012 (190) syyskuu 2012 (44)\nLue seuraavaksi: Paljastus: Snapchat-firma arvioi Spectacles-kameralasien kysynnän pahasti pieleen – varastoissa lojuu satojatuhansia myymättä


Suomen viestintäpolitiikka on kokenut suuren murroksen ministeri Lindénin aikana.\nJulkaistu: 21.1.2009 19:48\nViestintäministeri Suvi Lindén haluaa taajuudet joustavampaan ja tehokkaampaan käyttöön. Linden esittää taajuuksille jälkimarkkinoita, jotta arvokkaita taajuuksia ei jäisi vajaakäytölle. Viestintäfoorumissa Helsingissä tänään puhunut Lindén esitti 2,5 gigahertsin taajuuskaistan ja verkkotoimiluvan huutokaupan kokeiluna, jonka pohjalta tulevia huutokauppojen hyötyjä ja haittoja tullaan arvioimaan. Taajuuksia ei myöskään pitäisi ministerin mukaan sitoa yhteen käyttötarkoitukseen. Tämä tuskin olisi edes mahdollista, jos taajuuden voittajalle annettaisiin oikeus myydä se edelleen. Joustavuutta lisäämyös ohjelmistotoimilupiin Linden mielestä toimilupa- ja ohjelmistolupapolitiikka kaipaa joustavuutta. Televisiotoiminta on edelleen sidoksissa toimiluvin ohjattuun maanpäälliseen jakeluun. Ministeriö selvittää paraikaa ohjelmistolupien huutokaupan mahdollisuutta. Linden arvioi, että joustavampaa toimilupapolitiikkaa voitaisiin kokeilla käytännössä laajemmin vuoden 2011 radioiden toimilupakierroksen yhteydessä. Nykyisen lupapolitiikan vallitessa alalle tulo on vaikeaa samoin kuin sopeutuminen markkinoiden heilahteluihin ja kysynnän vaihteluihin. Toimilupapolitiikan hallitsematon kaupallistaminen voi johtaa kotimaisen tarjonnanheikkenemiseen, kansainvälisen viihteen huomattavaan lisääntymiseen ja ohjelmistojen keskittymiseen yhä vahvempien käsiin, ministeriö maalaa. Näin on ainapäätetty Lindén on kiinnittänyt huomiota eri toimijoiden nykyisin maksamien taajuusmaksujen epäsuhtaan. Matkaviestinnän ja televisiotoiminnan taajuudet ovat yhä suuret, mutta teleyhtiö tilittävät Viestintävirastolle moninkertaiset maksut. Teleyhtiöiden vuositilitykset ovat 3,6 miljoonaa euroa, mutta televisiotoiminnan vain 55 000 euroa. Ministeri heitti pallon kansliapäällikkö Harri Pursiaiselle, kun häneltä kysyttiin syytä maksujen erilaisuuteen viestintäfoorumissa. Pursisen mukaan syyt ovat historiallisia: - Näin on aina ennenkin päätetty. – Olen pyytänyt taajuushallinnon neuvottelukuntaa tekemään esityksen siitä, miten taajuusmaksujen määräytymistä voitaisiin muuttaa nykyistä oikeudenmukaisemmaksi, Lindén sanoi. Taloussanomat


Volkswagen Caravelle / Kutsenits City III | kooen202\nVolkswagen Caravelle / Kutsenits City III\n119-123, 268, 269\nHankinta-aika - käyttöaika: 2002-2002-2009\nMoottori: Volkswagen, 2,5 litr.\nVaihteisto: Automaatti, 4-port.\nVuodenvaihteessa 2001-02 taloon hankittiin viiden auton sarja minibusseja palvelulinjoille. Nyt kokeiltiin Volkswagen-Kutsenits-yhdistelmää. Yllämainittu vuosiluku 2002 tulee käyttöönotosta, autot olivat toki hankittu jo vuoden 2001 puolella. Etuosa oli suoraan Volkswagen Transporter/Caravelle-minibussista (pakettiautosta), mutta kojetaulusta taaksepäin kaikki kuitenkin Kutsenitsin tuotantoa. Kutsenits oli itävaltalainen firma, jonka tehdas sijaitsi rajan toisella puolella Sloveniassa, entisessä Jugoslaviassa. VW:n moottorina hyrisi viisisylinterinen 75 kW:n tehoinen diesel ja voimansiirto tapahtui neliportaisen automaattilaatikon kautta. Etuvedon ansiosta rakenne oli erinomainen palvelulinjoja ajatellen, matkustamon lattia oli matalalla ja täysin tasainen. Valitettavasti korin laatu kuitenkin jätti paljon toivomisen varaa. Varsinkin ovet toimivat sattumanvaraisesti. Ovien vakiojäynä oli se, ettei avoin ovi suostunut aina sulkeutumaan. Ratkaisuksi keksittiin ovien yhteydessä ollut kaapeli, joka piti irrottaa ja panna takaisin. Niin ovi taas sulkeutui. Talvikeleillä ongelmia aiheutti takapainoisuus, varsinkin jos matkustajia oli paljon. Takapainoisuus yhdistettynä etuvetoon ei ollut paras mahdollinen yhdistelmä. Volkswagenit pärjäsivät tässä suhteessa kuitenkin paremmin kuin Renault Omninovat, jotka olivat talvikeleillä aivan toivottomia.\nEnsimmäisen sarjan autot 119-123 maalattiin HKL-Bussiliikenteen väreihin, mutta ilman hopeista kylkiraitaa. Autojen 268 ja 269 maalaustyyli oli hiukan poikkeava noudatellen HKL-Bussiliikenteen uudempaa valkoraitaväritystä. Autot 119-123 varustettiin ensimmäisinä uudenmallisella kaarevalla rahastuspöydällä. Almex-leimauslaitetta ei sen sijaan ollut. Nostalgian tuulet lehahtivat, kun näitä autoja varten otettiin uudestaan käyttöön vanhat leimauspihdit, joita käytettiin vakiovarusteena Buscom-laitteiden käyttöönottoon saakka.\nKutsenits-korissa oli edessä nauhatyyppiset linjakilvet, joita pyöritettiin perinteisesti veivistä. Kilven takaseinän pienestä aukosta saattoi kurkistaa, mikä tunnus kilvessä parhaillaan oli näkyvillä. Kun P7 muuttui P7B:ksi ja P7C:ksi ei kilpinauhoja päivitetty, vaan siitä lähtien ajettiin pahvilappu ikkunassa.\nVolkswagenit olivat periaatteessa erittäin hyviä ajettavia. Automaatti vaihtoi pehmeästi ja auton liikuttelu sujui hyvin helposti. Ratti oli kuitenkin pystyssä alhaalla sylissä ilman säätömahdollisuutta. Myös liukkaalla lähtö ylämäestä vaati niksinsä, sillä pysähdyttäessä vaihteisto vaihtoi vapaalle ja kaasua painettaessa kytkeytyi vaihde taas päälle. Kytkeytymisessä oli kuitenkin pieni viive ja jarrun vapauttamisen jälkeen auto valui aina muutaman sentin taaksepäin ennen kuin vaihde kytkeytyi töksähtäen aiheuttaen sutimista. Pehmeämmän lähdön tässä tilanteessa sai aikaiseksi käyttämällä vaihteistossa D-asennon sijasta esimerkiksi 3-asentoa. Silloin ei vapaalle vaihtamista tapahtunut. Toinen tapa oli painaa kaasua kevyesti jarrun kanssa yhdessä. Kaasua painettaessa vaihde jo kytkeytyi ja oli siis valmiisti päällä jarrua vapautettaessa. Hidastetöyssyjen kohdalla piti myös olla tarkkana, sillä pakoputki äänenvaimentimineen oli sijoitettu etuakselin eteen puskurin alapuolelle.\nSarja 119-123 otettiin käyttöön 2.1.2002. Autot 119 ja 120 sijoitettiin Varhan varikolle. Nro 119 laitettiin uudelle Myllypuro-Mellunmäki-palvelulinjalle P11 (sittemmin J92, nykyään 812). Auto 120 korvasi Csepel-Ikaruksen Vuosaaren palvelulinjalla P7. Nro 121 sijoittui ilmeisesti Ruhaan Haagan palvelulinjalle. Autojen 122 ja 123 linjoista ei ole tarkkaa tietoa. Elokuussa 2002 toimitettiin autot 268 ja 269. Ne sijoitettiin Ruhaan tai Koskelaan.\nElokuussa 2003 syysliikenteen alkaessa aloitti Vuosaaren kolmas palvelulinja P7C (P7:stä tuli silloin P7B). Tätä varten tuotiin Ruhasta auto 121 Varhaan. Nro 119 oli siis linjalla P11, 120 P7B:llä ja 121 P7C:llä. Näin jatkui syksyyn 2004 saakka. Silloin 6.10.2004 päätettiinkin 121 siirtää takaisin Ruhaan ja tilalle tuotiin "vankivaunu" 267 (MB Vario O815D/Kutsenits City V). Toukokuussa 2005 myös 120 siirrettiin Ruhaan ja tilalle Vuosaareen tuotiin 267:n sisarauto 266. Tämän jälkeen Varhassa oli enää vain 119, joka uskollisesti ajoi linjalla P11.\nVuoden 2009 alusta Helsingin palvelulinjat muuttuivat Jouko-kaupunginosalinjoiksi ja ne kilpailutettiin uudestaan. HelBille jäi vain neljän auton (+vara-autot) liikenne. Uutena tulivat Sipoon liitosalueen pienkalustolinjat vaatien 2+1-autoa. Jouko-linjoille tilattiin kolme uutta Mersua, mutta ne olivat myöhässä. Autot 122, 268 ja 269 ajoivat viimeiset ajonsa 31.12.2008. Autojen 120 ja 123 senhetkisestä tilanteesta ei ole tietoa. Autosta 119, joka oli siis yhtäjaksoisesti seitsemän vuotta ajanut P11:lla vakioautona, tehtiin nyt Sipoon liitosalueen linjojen 91 ja 93 vara-auto. 121 tuotiin Varhaan ja se seisoi pari viikkoa kohmeisena pihassa. 268 jäi seisomaan Ruhaan (ehkä myös 120 ja 123). Autot 119 ja 121 varustettiin uudella hienolla led-kilpilaitteella. Laitteessa oli virtakin päällä, mutta mitään linjatekstejä ei niihin saatu laitettua, vaan koko ajan ajettiin pahvilappu ikkunassa.\nJouko-linjoja ajettiin tammikuussa 2009 pääasiallisesti MB Sprintereillä sarjasta 506-510. Nro 119 oli liitosalueen linjojen vara-auto, mutta sitä tarvittiin myös Jouko-linjoille myöhemmin tammikuussa. Helmikuussa 2009 teipattiin 121 Jouko-väreihin ja siitä tehtiin varsinainen Varhan Jouko-linjojen vara-auto. Siinä oli kuitenkin teknisiä ongelmia, erityisesti vaihteiston kanssa. Vaihteiston uusimisen jälkeen tilanne hiukan helpottui. Myös 120 sai Jouko-teipit. Maaliskuussa ilmestyi Varhan pihalle myös auto 268. Mitään työtehtäviä ei sille kuitenkaan annettu.\nVuosaaressa oli Jouko-linjoilla J90 ja J97 välillä niin paljon matkustajia, että MB Sprinterit koettiin ahtaiksi. Myös Mersujen korkeasta lattiatasosta valitettiin. Niinpä autoja 119 ja 121 käytettiin usein vakio-Mersu 506:n tilalla. Maaliskuussa 2009, kun uusia autoja ei edelleenkään kuulunut, vaihdettiin ruuhkaisimpaan vuoroon 506:n tilalle vakioautoksi VW 119. Vara-autoina toimivat 121 ja 506. VW 121 ja Mersut olivat Jouko-väreissä, mutta 119 ei.\nUudet Sprinterit 939 ja 940 otettiin Varhassa käyttöön 28.4.2009. Vielä aamulla oli linjoille J90/J97 lähtenyt Volkswagen 119, mutta aamukahdeksan jälkeen tilalle tuotiin 940. Siihen päättyivät 119:n ajot HelB:llä. Kaikki laitettiin nyt myyntiriviin. Toukokuussa tuli kuitenkin kalustosta jälleen pulaa ja 121 kaivettiin esille. Sillä ajettiin vielä 4. ja 5. toukokuuta 2009 linjoilla J95 ja J92. Siihen päättyi Volkswagen kausi. Myöhemmin auto 119 löysi uuden omistajan ja sitä käytettiin mm. Vuosaaren sataman ja Helsingin keskustan välisissä henkilökuljetuksissa. Muut jäivät edelleen myyntiriviin, josta ne katosivat vasta pitkän ajan kuluttua.\nKäyntejä kotisivuilla:337374 kpl


Täyteläinen porkkanasosekeitto intialaisittain – Sisäistä lämmikettä sydäntalveen | PALEOKEITTIÖ\nAIP, Gluteeniton, intialainen, Kananmunaton, Keitot, Maidoton, Pähkinätön, Reseptit, Sokeriton, Talvireseptit, TÄYSPALEO, Vegaani, Viljaton\nPublished on 29.1.2021\nTulla tupsahti se kunnon talvi ”lumivyöryineen” ja hetkellisine paukkupakkasineen tänne etelärannikollekin – kertaheitolla. Ja sehän tietää sitä, että keho kertoo kaipaavansa sisäistä lämmikettä – jotain pehmeän täyteläistä, sopivan mausteista sekä värikästä ja ravitsevaakin.\nOli aika poimia taas porkkanapussi marketin vihanneshyllyltä matkaan.\nNäitä oranssinkeltaisia sosekeittoja on nähty Paleokeittiössä aiemminkin. Thaimaalaista versiota värittävät punainen currytahna ja paprika. Aurinkoisen sosekeiton porkkanaisuutta keventää kukkakaali. Löytyy myös appelsiinilla sekä korianterilla maustetut soseiset porkkanasopat. (Klikkaa resepteihin kuvagalleriaa selaamalla.)\nEi neljää ilman viidettä – kyllä yksi porkkanasosesoppa vielä mukaan mahtuu!\nTai kaksi. Sillä tätä kyseistä keittoa olen keitellyt jo muutamaan otteeseen – pelkällä porkkanalla sekä kukkakaalilla kevennettynä. Väri hieman kukkakaaliversiossa haalenee, mutta maku säilyy jokseenkin samana. Koska samat mausteet.\nTavoitteena oli päästä mahdollisimman helpolla – emännällä useimmiten on. Kaapista kaivoin tuoreita kasviksia lukuunottamatta kaiken tarpeellisen. Loput löytyivät lähikaupasta.\nSosekeitot ovat helppoja ja kohtuullisen nopeita – riittoisiakin.\nKasvisten rouheampi pilkkominen riittää, kypsennys sujuu kattilaan koskematta ja suurimman työn tekee tehosekoitin. Isompikin kattilallinen syntyy kerralla ja soppa senkun paranee päivänä seuraavana.\nMausteisuutta intialaistyyliseen keittoon antaa currymauste, jota komppaa keltainen kurkuma.\nLämpöä nostaa tuore chili sekä inkivääri. Kermainen täyteläisyys syntyy kookoskermasta – maidottomasti. Ripauksen raikkautta juurevaan keittoon tuovat lime sekä tuore tai pakastettu korianteri, jota näin talvisaikaan tulee käytettyä tuoretta tiiviimmin.\nVegeversiokin syntyy helposti korvaamalla kanaliemi kasviksista valmistetulla vastaavalla. Itse suosin kanalientä, koska keho kaipaa kollageenia ja lihaa tulee syötyä nykyään kohtuullisen niukasti.\nCURRYLLA MAUSTETTU PORKKANASOSEKEITTO\nkookosöljyä tai kirkastettua voita kuullottamiseen\n1 iso sipuli siivutettuna\n2-3 valkosipulinkynttä pilkottuna\n1 punainen chili pilkottuna (ja siemennettynä, ❗ei AIP)\n2 tl curryjauhetta (❗ei AIP)\n1 kg luomuporkkanaa pilkottuna\n1 l kana- tai kasvislientä (Puljonki)\nkorianteria tuoreena tai pakastettuna (tai persiljaa)\nsalaattisiemensekoitusta, chilihiutaleita, silmusalaattia ja/tai kookoskermaa / creme fraichea / smetanaa tarjoiluun\nEsivalmistele; kuori ja pilko porkkanat, siivuta sipuli, pilko valkosipulinkynnet sekä chili, raasta tuore inkivääri.\nKuullota sipuli isohkossa kattilassa kookosöljyssä tai kirkastetussa voissa. Lisää joukkoon valkosipulinkynnet, raastettu inkivääri ja chili kun sipuli on pehmennyt. Jatka kuullottamista ~5 min.\nLisää curry- ja kurkumajauhe. Jatka kuullottamista sekoitellen muutamia minuutteja.\nLisää kattilaan pilkotut porkkanat. Sekoita hyvin ja jatka kuullottamista hetken aikaa niin, että porkkanat maustuvat ja ”öljyyntyvät”.\nKaada kattilaan muutama desi lientä, jonka avulla saat irroitettua kattilan pohjaan kiinni jääneet mausteet. Lisää loppu liemi ja jätä kannen alle kiehumaan miedolla lämmöllä, kunnes porkkanat ovat pehmeitä (~15-20 min porkkanoiden koosta riippuen). Ota kattila pois liedeltä ja lisää kookoskerma.\nKaada keitto parissa erässä tehosekoittimeen ja surauta sileäksi.\nKaada takaisin kattilaan ja kiehauta. Lisää limen mehu sekä silputtu korianteri (tai persilja). Tarkista maku ja lisää tarvittaessa suolaa sekä muita mausteita.\nTarjoile kera salaattisiemensekoituksen, chilihiutaleiden, silmusalaattin ja/tai kookoskerman / creme fraichen / smetanan.\n💡 Valmista kevyempää keittoa korvaamalla osa porkkanoista, esim. ⅓ kukkakaalilla.\n💡 Täydennä tarvittaessa rapeaksi paistetulla pekonilla, pancetalla, prosciuttolla tai paahdetuilla kikherneillä.\nℹ AIP ruokavalio? Jätä chili ja currymauste pois.\n💡 HYVINVOINTIVINKKI! Suosi talvella lämpimän mausteisia ruokia sekä erityisesti punaisia, oransseja sekä keltaisia hedelmiä ja juureksia.\nThis entry was posted in: AIP, Gluteeniton, intialainen, Kananmunaton, Keitot, Maidoton, Pähkinätön, Reseptit, Sokeriton, Talvireseptit, TÄYSPALEO, Vegaani, Viljaton\nTagged with: chili, curry, inkivääri, kasvissosekeitto, porkkana, sosekeitto, talviruoka\nEdellinen artikkeliLokakuussa lautaselle laitetaan uuden sadon juureksia & kokkaillaan kaikkea kurpitsasta\nSeuraava artikkeliArjen pikaruokaa – Intialaisittain maustettu punainen linssipata pinaatilla & paprikalla


https://www.reunos.fi/product/1006/cavalor-muscle-fit-2-kg1006Cavalor Muscle Fit 2 kg142EURInStock
Cavalor Muscle Fit sisältää ravinteita, jotka vaikuttavat rajoittamalla maitohapon tuotantoa ja hajottamalla jo kehittynyttä maitohappoa. Käytetään ennen ja jälkeen rankan harjoituksen lihasten kunnon optimoimiseksi. Kahden päivän kuluttua hevosesi lihakset ovat joustavammat ja vähemmän arat.

Käyttötarkoitus

Lihaskrampit ja jäykkyys ovat ihmisillekin tuttuja ilmiöitä. Myös ratsastaja, joka ei ole tarpeeksi hyvässä kunnossa, voi kärsiä näistä ongelmista. Samaten huippuhevoset. Kun suorituskyky on korkea on tärkeää välttää hapoille meno. Lihasjäykkyyden ennaltaehkäisyn ja poistamisen laiminlyönnin seuraukset ovat tutut: kunnon lasku, kilpailuista poisjäänti, vammat ja ehkä jopa kilpailu-uran päättäminen. Ratkaisevaa on maitohappojen syntymisen estämistä ja niiden hajoamista edesauttavien ravintoaineiden antaminen. Kilpahevoset tarvitsevat näitä enemmän. Hevoset, joilla on aiemmin ollut lihasongelmia, saavat helposti niitä uudelleen. Cavalor Muscle Fitin antaminen 2-3 päivää ennen rasitusta voi parantaa lihasten toimivuutta.

Koostumus

Cavalor Muscle Fit sisältää laajan kirjon ravintoaineita jotka ehkäisevät hapon syntyä ja hajottavat ja poistavat jo syntyneen hapon elimistöstä suhteellisen nopeasti, myös rasituksen aikana. Cavalor Muscle Fitillä on myös vahva tulehduksia ehkäisevä vaikutus. Cavalor Muscle Fitiin on hiljattain lisätty eristettyä vehnäproteiinia, jolla on antioksidanttisia vaikutuksia. Cavalor Muscle Fitin koostumus – sekoitus tiettyjä vitamiineja, mineraaleja, yrttejä, aminohappoja, rikkiyhdisteitä, luonnollisia antioksidantteja ja muita ravintoaineita – tekee siitä tuotteen, jota asiantuntija suosittelevat usein.

Annostus

Kaksi pussia (30 g) / päivä / eläin sekoitettuna ruokaan. Cavalor Muscle Fit’ä voidaan antaa ennaltaehkäisevästi useita päiviä ennen raskasta rasitusta (ennaltaehkäisemään jäykkiä lihaksia) tai 3-4 viikon ajan, kun lihasjäykkyys havaitaan jälkikäteen (maksimiannos: 120 g / eläin / päivä)

Pakkaus
 2 kg
142https://www.reunos.fi/tuotekuvat/600x600/Nimetn.png/TARVIKKEET HEVOSELLE/CAVALOR/CAVALOR/Cavalor lisäravinteet/TARVIKKEET HEVOSELLE/LISÄRAVINTEET HEVOSELLE/VALIKOIMA TUOTEMERKEITTÄIN/Cavalor/TARVIKKEET HEVOSELLE/LISÄRAVINTEET HEVOSELLE/Lihakset\nCavalor Muscle Fit sisältää laajan kirjon ravintoaineita jotka ehkäisevät hapon syntyä ja hajottavat ja poistavat jo syntyneen hapon elimistöstä suhteellisen nopeasti, myös rasituksen aikana. Cavalor Muscle Fitillä on myös vahva tulehduksia ehkäisevä vaikutus. Cavalor Muscle Fitiin on hiljattain lisätty eristettyä vehnäproteiinia, jolla on antioksidanttisia vaikutuksia. Cavalor Muscle Fitin koostumus – sekoitus tiettyjä vitamiineja, mineraaleja, yrttejä, aminohappoja, rikkiyhdisteitä, luonnollisia antioksidantteja ja muita ravintoaineita – tekee siitä tuotteen, jota asiantuntija suosittelevat usein.\nKaksi pussia (30 g) / päivä / eläin sekoitettuna ruokaan. Cavalor Muscle Fit’ä voidaan antaa ennaltaehkäisevästi useita päiviä ennen raskasta rasitusta (ennaltaehkäisemään jäykkiä lihaksia) tai 3-4 viikon ajan, kun lihasjäykkyys havaitaan jälkikäteen (maksimiannos: 120 g / eläin / päivä)\nCavalor Muscle Fit on ainutkertainen ja vaikutukseltaan tehokas valmiste hevosen lihaksiin. Muscle Fit poistaa tehokkaasti maitohapot, lievittää treenistä aiheutuvaa lihaskipua sekä auttaa näin palautumaan kovastakin treenistä. Valmiste toimii jo myös kipeytyneisiin lihaksiin tehokkaasti. Muscle Fittiä voi syöttää kuuri luontoisena tai kovien treenipäivien aikana ennaltaehkäisevästi. Koviin treenipäiviin rinnalle sopii Cavalor Free Bute, joka poistaa kipua lihaksista, nivelistä ja jänteistä auttaen näin hevosta mm. vertymään paremmin ja ennaltaehkäisee väsymyksestä ja rasituksesta mahdollisesti aiheutuvia vammoja. Free Bute on pakattu kätevään tuubiin, jolloin sen antaminen hevoselle on helppoa. Molemmat valmisteet ovat hyvänmakuisia, joten hevoset syövät ne mielellään myös muun ruuan seassa.


Unity-konseptiin kuuluu työtilat, huoneistot, yhteisöllisyys, design ja hotellitason palvelut. Suomen ensimmäinen kohde on avannut ovensa Tampereen Pyynikissä ja toinen aukeaa syyskuussa Helsingin Jätkäsaaressa.\nPohjoismaalainen Unity avaa majoitus- ja työskentelykohteet Tampereelle sekä Helsinkiin. Tampereen-kohde sijaitsee Pyynikin Trikoon vanhalla teollisuusalueella. Helsingin-kohde avautuu syyskuussa Jätkäsaareen, johon valmistuu 105 studiohuoneistoa ja lukuisia työtiloja.\n– Unity on yhdelle koti, toiselle hotelli ja kolmannelle inspiroiva paikka tehdä töitä. Näin laadukasta asumisen ja työskentelyn yhdistävää kokonaisuutta ei ole Suomessa ennen nähty. Unity on suunniteltu asuminen ja työskentely edellä, joten studiohuoneistojen ja palveluiden lisäksi myös yhteiset työtilat ovat huippuluokkaa, Unityn Suomen maajohtaja Tina Kaikkonen kertoo.\nKohteet on sisustettu yhteistyössä brittiläisen suunnittelijan Tom Dixonin kanssa.\nUnityn kohteissa on majoituksen lisäksi yhteiset ammattimaiset työskentely- ja oleskelutilat. Työskentelytilojen käyttämiseen vaaditaan jäsenyys, ja jäsenet voivat varata itselleen sopivan paketin neljästä, erilaisiin tarpeisiin suunnitellusta työpisteestä.


1004 viestiä • Sivu 40/51 • 1 ... 37, 38, 39, 40, 41, 42, 43 ... 51\nKirjoittaja admin2 » 27.05.2013 20:25\nSaattaa vegaanilla tehdä tiukkaa päästä tuonne yli 70 ikään.\nKirjoittaja bluezone » 27.05.2013 20:28\ncc kirjoitti: Saattaa vegaanilla tehdä tiukkaa päästä tuonne yli 70 ikään.\nTai sitten ei. Ellsworth Warehamilla ikää 98v ja terveys hyvä.\nhttp://www.puhdasruoka.fi/topic/721-vin ... ilt%C3%A4/\nTuohon ei Tolonen korkeine kolesteroleineen pääse.\nKirjoittaja admin2 » 27.05.2013 20:28\nUudet hoitosuositukset sanovat että ei tarvetta antaa terveille kolesterolilääkettä pelkän kolesterolilukeman perusteella jos ei ole diabetesta tai sukurasitetta jne...\nKirjoittaja bluezone » 27.05.2013 20:30\nWareham ei lääkettä tarvitse. Kokonaiskolesteroli 3,0.\nKirjoittaja admin2 » 27.05.2013 20:31\nHarva mies pääsee tuohon oli sitten kolesteroli vaikkapa 0,2.\nKirjoittaja bluezone » 27.05.2013 20:32\nKolesteroliarvolla 8 varmasti äärimmäisen harva.\nKirjoittaja admin2 » 27.05.2013 20:35\nTolonen ei käytä mitään lääkkeitä. Harvassa on ne yli 70 vuotiaat joilla ei ole lääkkeitä käytössä.\nKirjoittaja bluezone » 27.05.2013 20:46\nMieluummin eläisin pidempään lääkkeillä kuin lyhempään ilman lääkkeitä.\nLääkkeitä ei tarvi, jos kunnollinen ruokavalio.\nKirjoittaja bluezone » 27.05.2013 20:48\nJos tulee markkinoille joku lääke, jolla elää 150, niin varmasti otan. :)\nKirjoittaja admin2 » 27.05.2013 20:48\nLääkkeet jopa lyhentävät ja invalisoivat ihmisiä.\nVhh-dieetillä olleet diabeetikot kykenivät vähentämään lääkitystään jo kolmessa viikossa 86 %, kun vähärasvaisella olleet vähensivät vain 6 %. Kahden seuraavan viikon kuluessa vhh-läiset vähensivät lääkitystään vielä 57 %, mutta siitä huolimatta veren sokeritasapaino parani edelleen. Systolinen verenpaine aleni keskimäärin 127 ->118 mmHg. Katso muutkin suotuisat muutokset alla olevan linkin taulukosta. Tässä työssä ei annettu ravintolisiä, jotka olisivat todennäköisesti kohentaneet tuloksia vielä entisestään. Lue lisää diabeetikon ruokavaliosta ja ravintolisistä viereisen palstan oppaasta.\nKirjoittaja bluezone » 27.05.2013 20:49\nTolosen sivuilla lääkkeistä ei mitään järkevää informaatiota, vaan lähinnä vain demonisoivaa roskaa.\nKirjoittaja admin2 » 27.05.2013 20:59\nOnko tämäkin Tolosen keksimä tutkimus? Diabeetikkojen vhh-dieettitutkimus Saksasta.\nKirjoittaja admin2 » 27.05.2013 21:09\ncc kirjoitti: Lääkkeet jopa lyhentävät ja invalisoivat ihmisiä.\nTämäkin tutkimus on sitä "roskaa" virallisen tahon mukaan. Teollisuuden kannalta tietysti paha paikka jos lääkemyynti laskee,sokerin ja leivänmyynti pienentyy.\nKirjoittaja MikkoL » 27.05.2013 21:24\ncc kirjoitti: Tämäkin tutkimus on sitä "roskaa" virallisen tahon mukaan. Teollisuuden kannalta tietysti paha paikka jos lääkemyynti laskee,sokerin ja leivänmyynti pienentyy.\nVoisitko alkuun laittaa linkin tutkimukseen? Mikään luentotilaisuuden kooste ei oikein ole sellainen. Puhumattakaan siitä, että joku referoi kahden mutkan kautta tällaista koostetta. Onko tätä julkaistu vertaisarvioituna vielä missään? Jos kerran tutkimus on tuttu, niin varmaan voit alkuun kertoa, miten VHH ja vähärasvaisuus määriteltiin... Eikö? Miten yllättävää...\nKirjoittaja admin2 » 27.05.2013 21:37\nOnhan siinä Tolosen sivuilla linkit. Liian vähän rasvaa ruokavaliossa kun ei aivot oikein toimi.\nKirjoittaja MikkoL » 27.05.2013 21:44\ncc kirjoitti: Onhan siinä Tolosen sivuilla linkit. Liian vähän rasvaa ruokavaliossa kun ei aivot oikein toimi.\nNäinkö huikeaa sitten oli aiheeseen perehtyminen? Siinä on linkki tutkijan profiiliin ja uutisartikkeliin, joka viittaa vertaisarvioimattomiin ennakkotuloksiin. Yritetäänkö uudelleen...\nMikkoL kirjoitti: Voisitko alkuun laittaa linkin tutkimukseen? Mikään luentotilaisuuden kooste ei oikein ole sellainen. Puhumattakaan siitä, että joku referoi kahden mutkan kautta tällaista koostetta. Onko tätä julkaistu vertaisarvioituna vielä missään? Jos kerran tutkimus on tuttu, niin varmaan voit alkuun kertoa, miten VHH ja vähärasvaisuus määriteltiin... Eikö? Miten yllättävää...\nVai onko tosiaan niin, että perehtyminen tällä kerralla oli...no, varsin mitäänsanomatonta. Missä siis se hehkutettu tutkimus on luettavissa? Pahasti puutteelliset ennakkotiedot eivät kiinnosta. Tolosen tulkinta puutteellisista ennakkotiedoista ei kiinnosta. Se tutkimus, kiitos. Liikaa vaadittu?\nKirjoittaja admin2 » 27.05.2013 21:47\nJos ihminen on niin saamaton ettei osaa mennä sinne Tolosen sivuille ja klikata muutaman kerran niin ei mahda mitään.\nVai onko tullut kallisteltua taas pulloa ?\nKirjoittaja admin2 » 27.05.2013 21:51\nTuossa Mikolle kuunneltavaa: Tolosen juttuja\nKirjoittaja admin2 » 27.05.2013 21:54\nKannattaisiko sinun pysytellä siellä itufoorumillasi jossa olette kaikki samaa mieltä asioista.Ei täällä oikein kaivata mitään ituhippejä.\nKirjoittaja MikkoL » 27.05.2013 21:59\ncc kirjoitti: Jos ihminen on niin saamaton ettei osaa mennä sinne Tolosen sivuille ja klikata muutaman kerran niin ei mahda mitään.\nKuten aiemmin sanoin, sieltä löytyvät linkit niihin lähteisiin, jotka mainitsinkin. Tutkijan profiiliin ja uutisartikkeliin, mikä ei mihinkään tutkimukseen viittaa, vaan tutkijan kertomiin puutteellisiin ennakkotietoihin. Korjattavaa?\nJoo, hyvissä ajoin liikkeellä... Se ei nyt tällä kerralla tunnu asiaa miksikään muuttavan. Hehkutat siis tutkimusta, jota et ole lukenut ja joka ei käsittääkseni ole tällä hetkellä luettavissa kokonaisuudessaan. Minun pari lasillistani ei sitä valitettavasti miksikään muuta...


Sarvikypärä päässään heiluva Harald Hirmuinen. Vaaleat palmikot liehuen he rellestivät Norjassa ja Ruotsissa. Sellaisina me näemme viikingit.\nTosiasiassa viikingeillä ei ollut sarvia ja he liikuskelivat myös Suomessa.\nTutkija Joonas Ahola Helsingin yliopistosta on perehtynyt viikinkiaikaan, joka ajoittuu myöhäiselle rautakaudelle vuosien 800–1050 paikkeille. Hän on yksi Fibula, Fabula, Fact: The Viking Age in Finland -julkaisun kirjoittajista.\nSanana viikinki viittaa skandinaaviseen ryöstöretkeilijään, joka liikkui laivalla kylvämässä kauhua eri puolilla Eurooppaa. Toki viikingit tekivät myös rauhanomaista kauppaa ja toimivat eräänlaisina löytöretkeilijöinä.\nSuomesta viikingit hakivat todennäköisesti turkiksia ja orjia etelän markkinoille.\nSuomi oli myös tärkeä pysähdyspaikka Ruotsista, Tanskasta ja Norjasta lähtöisin olevien viikinkien idäntiellä nykyiselle Venäjälle. Pohjois-Suomessa viikingit kävivät Norjasta käsin.\nAholan mukaan on mahdotonta sanoa, kuinka paljon Suomessa käytiin. Skandinaavinen vaikutus on kuitenkin ollut kulttuurisesti vahvaa erityisesti statusesineissä.\nVarsinaisia todisteita sisämaahan ulottuneista ryöstöretkistä ei ole ja yksittäisten riimukivien maininnat Hämeessä menehtyneistä miehistä ovat epämääräisiä.\nKuningas Olavi Haraldinpojan saagassa kerrotaan, kuinka tämä 1000-luvun alussa teki ryöstöretken Etelä-Suomeen "roihujen rannikolle", mutta sisämaassa hänen joukkonsa lyötiin. Roihuilla viitataan täällä loimunneisiin varoitustuliin.\nEgillin saagassa puolestaan kerrotaan kainuulaisista, jotka sotivat pohjoisnorjalaisten kanssa karjalaisia vastaan. Kirveet ja miekat ovat siis heiluneet ja kypärät kolisseet.\nAholan mukaan suomalaisista viikinkiajan haudoista on löytynyt huomattavan paljon aseita.\nSotajalalla olleet viikingit elivät nuorten miesten testosteroninhuuruista elämää.\n"Kovin vanhaksi niissä hommissa tuskin jaksoi", Ahola pohtii.\nPäälliköt ja muut mahtimiehet kantoivat raskaita koruja statuksensa pönkittämiseksi. Sen sijaan sarvia kypärissä ei löydösten perusteella ollut.\n"Ne ovat luultavasti perua keskiaikaisten historiallisten annaalien kuvitusperinteestä, missä pahat olennot kuvattiin usein sarvipäisinä; tai kenties pronssikautisista rituaalipäähineistä", Ahola arvelee.\nSarvista tehdyt juoma-astiat olivat kyllä käytössä.\nSamaan aikaan valtaosa suomalaisista eli tavallista pienviljelijän, kalastajan ja metsästäjän elämää, missä keskeistä oli elossapysyminen ja suvun jatkaminen.\nRahataloutta ei Pohjolassa ollut vielä viikinkiajalla. Siihen siirryttiin vasta kuningasvallan vakiinnuttua.\nVaikka Suomestakin on löytynyt paljon muun muassa arabien hopearahoja, niiden arvo piili vain valmistusmateriaalissa eli hopeassa.\nSuomessa vaihtokauppaa käytiin turkiksilla, viljalla, kuivatulla ja suolatulla kalalla ja lihalla, hylkeenrasvalla sekä käsitöillä, joita valmistettiin puusta, luusta ja savesta.\nKankaat, vaatteet ja erityisesti purjeet olivat arvokkaita, koska raaka-aineet ja valmistus oli työn takana. Kankaita valmistettiin villasta ja pellavasta, joita oli Suomessa hyvin saatavilla.\nEtenkin länsisuomalaisissa on geenitutkimusten mukaan paljon yhteistä skandinaavien kanssa, mikä varmasti on osin perua jo viikinkiajalta.\nTodennäköisesti suomalaisia liittyi viikinkien joukkoihin. Lisäksi oli satunnaista muuttoliikettä Keski-Ruotsista Lounais-Suomeen ja Ahvenanmaalle.\nViikingit eivät koskaan valloittaneet Suomea ja perustaneet tänne pysyvää asutusta, kuten nyky-Venäjän alueille. Ahola arvelee, että Suomea pidettiin köyhänä, karuna ja epäkiinnostavana.\n"On myös mahdollista, että suomalaiset olivat niin mustasukkaisia alueistaan, ettei tänne ollut turvallista asettua ennen kuninkaan sotajoukkojen turvaa 1200-luvulla."\nSisua löytyi siispä paitsi viikingeistä, myös suomalaisista.\nRakin Kotkan saaressa Haminassa on kivimuodostelma, joka voisi olla vanha hauta. Asiaa ei ole kuitenkaan tutkittu.\nAiheet Rakinkotka rauta-aika rautakausi viikingit viikinki viikinkiaika\nLiedon Vanhalinna on kuin kivenheitto keskiajalle ja paljon varhaisempaankin aikaan muinaiseen Suomeen\nKotimaa 28.06.2020 Tilaajille


Afganistanin vallannut äärijärjestö Taleban ei pidä lupauksiaan: Toimittajia surmattu, nais-uutisankkuri ei pääse työpaikalleen – eXtrauutiset\nYhdysvaltain joukkojen vetäytymisen jälkeen Afganistanin haltuunsa ottanut äärijärjestö Taleban yrittää tiedottajansa suulla vakuuttaa maailman, ettei samanlaista takapajuisuutta ja väkivaltaa nähdä tällä kertaa, kuin järjestön ollessa vallassa 1996-2001. Raportit todistavat aivan muusta.\nToimittajaa etsittiin, sukulainen surmattiin\nEtsiessään läntisessä osassa Afganistania asuvaa Deutsche Wellen afganistanilaista toimittajaa hänen osoitteestaan, ovelta ovelle kulkien, talebaanit ampuivat kuoliaaksi yhden hänen perheenjäsenensä, ja haavoittivat toista vakavasti. Toimittajan, joka työskentelee Saksassa, muut sukulaiset onnistuivat pakenemaan viime hetkellä. DW:n johtaja Peter Limburg tuomitsi teon torstaina mitä jyrkimmin, ja vaatii Saksan liittohallitukselta toimia.\nAinakin kolmen eri DW:lle työskennelleen toimittajan kodeissa on talebaanien toimesta tehty etsintöjä, ja joidenkin muiden medioiden työntekijöitä on siepattu tai murhattu: Yksityisellä kanavalla Ghargasht-TV:llä työskentelevä Nematullah Hemat on ilmeisesti siepattu talebaanien toimesta. Toofan Omar, yksityisen radioaseman Paktia Ghag Radion johtaja, on murhattu. Ilmeisesti asialla olivat talebaanit. ”Die Zeit:lle” työskennelleen kääntäjän, Amdadullah Hamdardin, kaksi talebaania ampui kadulle Jalalabadissa 2. elokuuta. Kuukausi sitten maailmankuulu intialainen valokuvaaja ja Pulitzer-palkittu Danish Siddiqui surmattiin Kandaharissa, kuten jo kerroimme.\nToimittajajärjestö vetoaa Saksan liittohallitukseen\nDeutsche Welle ja Saksan toimittajaliitto (DJV) vaativat liittohallitukselta hätäviisumi-ohjelmaa afganistanilaisille journalisteille ja saksalaista mediaa avustaneille: ”Saksa ei saa olla toimettomana, kun kollegojamme vainotaan tai jopa murhataan”, sanoi DJV:n liittopuheenjohtaja Frank Überall.\nTalebanin ensimmäisessä lehdistötilaisuudessa järjestön tiedottaja Zabihullah Mujahid (kuvassa) yritti vakuuttaa kansainvälisen yhteisön talebaanien sovinnonhalusta. ”Haluan muistuttaa teitä siitä, että me annamme kaikille anteeksi. Vain tällä tavalla voimme saada rauhan ja vakauden takaisin. Annamme anteeksi kaikille, jotka olivat meitä vastaan.”\nTaleban lupasi senkin, että naiset saavat jatkaa työntekoa. Tämäkin lupaus on jo nähty.\nUutisankkuri ei pääse työpaikalleen\nTV -kanavalla RTA Pashto uutisankkurina työskentelevä afganistanilainen Shabnam Dawran ei saanut tulla työpaikalleen, talebaanit olivat kieltäneet, vaikka järjestön tiedottaja tänään painotti, että koulut ovat yhä auki tytöille, ja naiset voivat käydä töissä.\nTämänkaltaista on naisten oikeuksien kova todellisuus ”islamilaisen lain puitteissa”. Shabnam Dawran, TV -juontaja kysyi Talebanilta, saako hän työskennellä tänään. Hijabiin pukeutumisesta huolimatta, ja vaikka hänellä oli pätevä henkilöllisyystodistus, hänelle sanottiin: ”Hallinto on muuttunut. Sinulla ei ole lupaa olla täällä. Mene kotiin”.\n”Uusi Taleban”, jolle lobataan ja trollataan jo puhtoista ilmettä joka poikkeaa 1995-2001 nähdystä, ei näytä muuttuneen sitten edellisen yrityksensä. Paikalliset tiedotusvälineet Afganistanissa kertoivat siitäkin, että Taleban on useilla paikkakunnilla vaatinut luetteloja yli 15 -vuotiaista naimattomista naisista ja leskistä, jotta näistä naisista voidaan tehdä talebaanien vaimoja. ”Islamilaiseksi emiraatiksi” julistautuva talebaanien Afganistan lähenee vanhaa itseään, ja ”islamilaista valtiota” IS:ää (ISIS) l. ”kalifaattia” joka hirmuhallitsi osassa Syyriaa ja Irakia.\nDeutsche Welle 19.08. 2021,\nWioNews 19.08. 2021.\nPakko olla valeuutisia. Meillehän on kerrottu , että islam (=taleban) on rauhanuskonto. Olen hämilläni.😅\nSe on vain sitä islamia ja shariaa, siihen islamiin kuuluu sharia, naisten alistaminen ja lopulta tietenkin myös maailman vallotus.\nMiksi muslimit on muka hädissään ja vihervasemmisto, feministit jne? Hehän ovat samaa muualle maailmaan jopa eurooppaan kannattaneet koko ajan.\nEuroopassa olevista muslimeista suurin osa haluaa sharia-lain eurooppaan, ovat jopa isoja mielenosoituksia pitäneet esim Britanniassa ja Ranskassa. Miksi siis muslimeilla olisi afganistanissa mitään hätää? Ymmärrän että muita uskontoja siellä ei suvaita.\nSitten kun pääsevät eurooppaan niin ovat edelleen muslimeita ja haluavat shariaa..\nKas kun nämä Lontoonkin kadulla ”Shariaa Britanniaan tai me tapetaan kaikki!” -huutelijat ovat vaarassa jos heidät palautetaan maahan, jossa sharia on jo voimassa. -Menik oikein?\nSamanlanlaisia ”päivänsäteitä” kuin kommunistit. Vain Herran Armosta nauttiva pappi osaa puhua yhtä kauniisti kuin kommarit ja äärimuslimit täydellisen vallan kynnyksellä!\nJokainen täyttä ymmärrystä nauttiva aikuinen mies tiesi jo kättelyssä, että puheet ”täydestä armahduksesta” olivat vain sikäläisiä ”vappu satasia”!!!\nTapahtuu myös Suomessa! Hallintoa arvostelevaa MV-lehteä julkaissut Ilja Janitskin etsittiin Andorrasta ministerin käskyllä PolPo:n toimesta. Tuotiin huumattuna Suomeen ja kaveri kuoli kun syöpähoito estettiin vankilassa ollessa.


Tonnikala-linssikeitto - Mukana Maku\n14.1.2018 Teksti: Dick Lindertz\nJoulu ja uudenvuoden pyhien jälkeen tule väistämättä monelle (niin kuin minulle) aika jolloin on hyvä vähän keventää ruokailua. Keitot on hyvä tapa keventää, niillä saa vatsansa pitkäksi aikaa täyteen ja keittoja on helppo varioida. Tämä todella nopea ja helppo keitto syntyi kun mietin miten linssikeittoon saisi lisää makua, no kaapissa oli pari purkkia tonnikalaa ja siitä se sitten syntyi.\n1 purkki Tonnikalapaljoja öljyssä\n300g kypsiä vihreitä linssejä\npari tippa tabascoa\nValuta ylimääräinen öljy tonnikalasta. Kiehauta vesi, kalafondi ja tomaattipyree. Lisää tonnikala, linssit (älä valuta), valkosipulitahna, persilja, suola, sitruunamehu, mustapippuri ja tabasco. Anna kiehua pari minuuttia.\nsienitukka / 15.1.2018 klo 16:27\nKuulostaapa helpolta ja hyvältä. Töytyykin testailla ja soveltaa joku päivä 🙂\nLohi ja kirjolohi –keitot ovat yleistä ja suosittua ruokaa. Tämä versio arkisesta lohikeitosta on täyteläisempi, sillä se valmistetaan kokonaa…\tLue lisää\nUunikalaa Marinara- kastikkeessa


Kuningas Learjet jättää jäähyväiset: Bombardier lopettaa vuodesta 1963 valmistetun ikonisen liikesuihkukoneen tuotannon | Tekniikkatalous\nKuningas Learjet jättää jäähyväiset: Bombardier lopettaa vuodesta 1963 valmistetun ikonisen liikesuihkukoneen tuotannon\nMikko Pulliainen, 23.2.2021 12:09 LogistiikkaLiikenneTekniikkaKoneet ja laitteetHistoria\nBombardierin uudelleenjärjestelyt jatkuvat.\nMallistoa. Bombardier Learjet 60 kuvattuna yhtiön Wichitan-yksikössä 2010. LARRY W. SMITH\nKappale rikkaiden ja kuuluisien logistiikan historiaa päättyy tämän vuoden aikana.\nAiemmin helmikuussa tuloksestaan ilmoittanut lentokonevalmistaja Bombardier kertoi samassa yhteydessä, että se lopettaa Learjet-liikesuihkukoneen tuotannon. Kanadalaisyhtiö osti Learjet Corporationin vuonna 1990.\nYhtiö aikoo keskittyä suurempien ja kannattavampien Challenger- ja Global-liikesuihkuperheidensä ja palveluliiketoimintansa kasvattamiseen.\nEsimerkiksi yhtiön Global 6500 -liikesuihkun pohjalle rakennettaisiin valvontakone Global Eye, jota Saab tarjoaa Suomen ilmavoimille osana HX-hankevastaustaan.\nLearjet-sarjan huolto- ja tukipalvelut jatkuvat. Tämän lisäksi yhtiö aloitti RACER-nimellä kulkevan ohjelman, jossa Learjet 40- ja 45-malleja uudistetaan merkittävästi muun muassa uudella avioniikalla sekä moottoreita parantamalla.\nBill Learin perustaman yhtiön ensimmäinen Learjet-malli lensi vuonna 1963, minkä jälkeen eri malleja on valmistettu yli 3 000 kappaletta. 20-sarjan Learjetit saavuttivat nopeasti mainetta rikkaiden ja kuuluisien liikennevälineenä: eräs ensimmäisistä yhtiön asiakkaista oli suursuosiota 1960-luvulla nauttinut Frank Sinatra.\nVelkaantumisesta kärsinyt Bombardier on viime vuosina divestoinut liiketoimintaansa voimakkaasti. Esimerkiksi sen lyhyen ja keskipitkän matkan C-Series -matkustajakoneohjelma on myyty Airbusille, pienemmät regional-sarjan CRJ-koneet Mitsubishille sekä potkuriturbiinikone Q400 Longview Aircraft Companylle.\nMyös Learjetin ongelmaksi on tullut kannattavuus.\n”Vaatimattomammin varustetut, edullisemmat lentokoneet käyvät kaupaksi”, Bombardierin Mark Masluch totesi uutistoimisto Reutersille.\nEsimerkiksi Embraerin Phenom-liikesuihkun listahinta on noin yhdeksän miljoonaa dollaria, kun taas Learjet 75:n vastaava on 13 miljoonaa.\nSaab toimitti ensimmäisen GlobalEye -valvontakoneen: Tavoittelemme lisämarkkinoita ainakin Etelä-Koreasta, Suomesta ja Ruotsista, kertoo toimitusjohtaja


Esperi Hoivakoti Kaari, Joutsa Kuulumisia | Esperi Care\nHoivakoti Kaaren juhannuksenvietto sujui leppoisasti. Letut paistettiin ulkona ja koivut koristivat pihaa. Yhdessäoloa =)\nSunnuntaina pidimme tietovisaa, muistelimme sananlaskuja ja lauloimme monenlaisia lauluja. Lisäksi sai esittää toivekappaleita, joita soitimme kaiuttimen kautta. Kaiken tämän jälkeen jaksoimme vielä tanssia muutaman vauhdikkaan kappaleen, lystiä oli =)\nAlman juhlapäivä, terassilla vietetty.\nMonta onnentoivotusta ja laulua sai Alma kuulla. Mahtava päivä, kiitos kaikille!\nVälillä on kiva lähteä jaloittelemaan ulos, pienikin kävelylenkki tekee hyvää.\nAntero sai kesäpaidan, sopii päälle täydellisesti!\nKesätyttö Jonna, Sepon kaverina vaatekaapin siivouksessa. Hauskaa oli =)\nOtin käteen voikukkapallon,\nja siemenet nousivat tuuleen\nSe oliko kevään taikaa?\nkohta pieniä valkeita keijuja\noli taivaalla tuhansin.\n– Tuula Korolainen –\nTänään lähteä hurautimme piknikille taksilla. Hoitajat hakivat kaupalat piknik eväät. Nautimme termarikahvit herkkuineen ihanassa auringonpaisteessa =)\nPäivä lähtee hyvin käyntiin, kun nauttii maittavan ja ravitsevan aamupalan. Viikonloppuisin aamupala poikkeaa arkiaamupalasta, kuten tänään aamupalalla puuroa, leivät lisukkeineen, munakas ja herkullinen hedelmäsmoothie. Juomana tuoremehua/maitoa/ mehukeittoa. Ja unohtamatta aamukahvia, jota lähes jokainen haluaa.\nAamupala syödään ruokasalissa/ omassa huoneessa tai kesällä terassilla sanomalehden kera.\nEsperi tarjoaa kesätyötä nuorille 15-18 vuotiaille.\nHoivakoti Kaareen saimme ihanan kesätyttö Jonnan iloksemme parinviikon ajaksi.\nJonna ulkoilee ja viettää aikaa asukkaiden kanssa yhdessä puuhaillen. Mummot ja papat tykkää oikein kovasti =)\nOta hyvä mieli auringosta,\nonnen korsi heinikosta.\nNosta ilonpilke silmäkulmaan;\nlöytyy ratkaisukin joka pulmaan.\nIloista ja aurinkoista viikkoa kaikille =)\nYhteinen ruokailuhetki on tärkeä osa päivän rutiineja.\nHoivakoti Kaaressa jokaisella asukkaalla on omahoitaja. Omahoitajan tehtävät ovat monipuolisia. Tänään mm. sisustettiin asukkaan huonetta kotoisammaksi, laitettiin tärkeitä kuvia kukista valokuvakehyksiin piirongin päälle, värjättiin hiukset ja kulmat, suihkun jälkeen föönattiin hiukset ja kaunistauduttiin, puettiin uudet kauniit vaatteet, hankittiin uusi partakone, laulaa luikautettiin, kasteltiin kukkia jne. Antoisa päivä =)\nKyllä tarkenee, ihana ilma saa porukan liikkeelle. Kukkien kastelijoita riittää, terassia on sisustettu ja tavarat etsivät paikkaansa. Olihan siellä yksi innokas imurin varressakin. Hyvää hyötyliikuntaa.\nKustannusosakeyhtiö Otava lahjoittaa Esperin ikäyksiköihin 150 kappaletta Jenni Haukion toimittamaa Katso pohjoista taivasta- runoteosta.\nTänään siis aamupalaa ja runoa =)\nTänään useammalla asukkaalla on käynyt omaisia. Maskit kasvoilla ja turvaväli huomioiden on takapihalla liikettä riittänyt. Jes!\nPoimittiin vähän kasveja ja niitä tunnistettiin. Henkilökunnalle jäätelöä ja asukkaille olutta =)\nMuutenkin leppoinen hyvänmielen sunnuntaipäivä.


Kohteet 1-10 de 77\nUusi asunto edistäminen Fuengirolan keskustassa. 1 makuu huoneen asunnot ja ullat. Amerikkalainen keittiö, olohuone-ruokailu huone, aurinkoinen terassi. Hienoja ominaisuuksia, modernia rakentamista. Hissi. Sijaitsee toinen rivi rannalla, lähellä kauppoja ja rautatie asemaa. Loppuun työn syyskuussa 2020. Hinnat alkaen €125 000 pohja kerroksessa on oma patio. Ota yhteyttä lisä tietoja!!!\nSuuri huoneisto myynnissä läsnä Playa de los Boliches (Fuengirola)\nOmaisuuden tyyppi Asuntoja - KaikkiHuoneisto (iso)--> alhainen--> kattohuoneisto--> townhouseDuplex--> kattohuoneisto Taloa - KaikkiTalo--> loru--> townhouseVillas--> itsenäinen--> townhouse Autotallit ja varastotilat - KaikkiGarages


Katso tallenne webinaarista: vastuullisuus HoReCa-alalla - Joutsenmerkki\nKatso tallenne webinaarista: vastuullisuus HoReCa-alalla\nJoutsenmerkki piti yhdessä Reilun kaupan, Pro Luomun ja Portaat luomuun -ohjelman kanssa webinaarin teemalla vastuullisuus HoReCa-alalla. Katso mitä hyötyä ravintola, hotelli, kongressikeskus tai catering-palvelu voivat saada vastuullisesta toiminnasta.\nElämme tänä päivänä maailmassa, jossa kestävä kehitys ei toteudu. Maailman uusiutuvat luonnonvarat kulutetaan loppuun elokuun aikana. Maailmamme ei myöskään ole sosiaalisesti tai taloudellisesti tasa-arvoinen. Meillä on kuitenkin hyviä keinoja toimia paremmin. Meillä on mahdollisuus tehdä yhdessä parempi maailma. Esimerkiksi HoReCa-alalla on kolme hyvää keinoa toimia vastuullisemmin: Joutsenmerkki, Reilu kauppa ja luomu.\nOta selvää millä keinoilla voit vähentää ympäristön kuormitusta, toimia sosiaalisesti kestävämmin ja vahvistaa oman organisaation taloudellista toimintakykyä. Katso video Joutsenmerkin Youtube-kanavalla.\nSeuraava webinaari järjestetään tiistaina 8.9.2015 klo 13. Jos haluat kutsun webinaariin, liity uutiskirjeen tilaajaksi täältä.\nWebinaari 27.5: Vastuullisuus HoReCa-alalla


Wrendalen iso kettuset kierrevihko - Kananlento\nEtusivu / Villimmät eläimet / Wrendalen iso kettuset kierrevihko\nHannah Dalen kuvittama iso kierrevihko, jossa söpöt ketut kuvituksena. A4 kokoinen.\nTämä kaunis iso vihko on A4 kokoinen ja siinä on kätevät kierteet. Vihko on erittäin tukevaa materiaalia ja huoliteltua työtä. Sivuilla on viivat ja ketun kuva jokaisen sivun alareunassa. Takasivulla on toinen kuva ketuista. Tämä vihko kyllä innostaa kirjoittamaan muistiinpanoja. Kätevä kuminauha pitää halutessasi kirjan kiinni.\nWrendalen kettu avaimenperä\nWrendalen kettuveljet magneetti\nWrendalen kettu huivi


Metron opasteet uusiutuneet | HKL\nMetron opasteet uusiutuneet\n23.8.2017 08:30 | HKL\nHelsingin metron kiinteiden opasteiden uusimis- ja vaihtotyö on saatu päätökseen: kaikille nykymetron asemille on vaihdettu uudet opasteet, ja sama järjestelmä on jo rakennusvaiheessa toteutettu länsimetron asemille. Näin länsimetron avautuessa liikenteelle koko metrolinjan asemilla opastetaan matkustajia yhtenäisesti ja koko matkaketju huomioiden.\nUusia opasteita Myllypuron metroasemalla. Kuva: HKL/Miska Engström\nHKL on julkaissut metron opastusjärjestelmän suunnitteluohjeen, joka kokoaa suunnittelun tavoitteet, graafisen ilmeen ja tekniset määrittelyt yhteen ja toimii siten suunnittelun apuna niin HKL:lle itselleen että ohjeistoa tarvitseville yhteistyökumppaneille kuten HSL:lle tai metroasemiin liittyville kauppakeskuksille.\n- Metron käynnistymisen alusta asti hienosti palvellut opastusjärjestelmä oli tarpeen uusia, jotta metron kasvavat matkustajamäärät ja monia liikennemuotoja entistä enemmän yhdistelevät matkustajat saataisiin opastettua tarpeensa mukaisesti, kertoo HKL:n infra- ja kalustoyksikön johtaja Artturi Lähdetie.\nSuunnitteluohjeisto löytyy HKL:n verkkosivulta osoitteesta www.hkl.fi >Tämä on HKL >Julkaisut.\nOpastusjärjestelmän uudistamisen tavoitteena on tarjota matkustajalle tarpeellista informaatiota oikein sijoitettuna matkan eri vaiheissa: päällekkäistä informaatiota on karsittu olennaisen tiedon erottumiseksi.\n- Uudistamistyön yksi tavoite on ollut selkeyttää ja yksinkertaistaa matkustajille tarjottavaa informaatiota, kertoo Lähdetie.\nOpasteissa käytettävä HSL:n kirjasin ja piktogrammit tukevat yhtenäisen matkaketjun tavoitetta koko Helsingin seudulla.\nStaattista opastusjärjestelmää täydentävät niin metroasemilta kuin HKL:n verkkosivuiltakin löytyvät kunkin metroaseman opaskartat sekä yleiset metromatkustusohjeet kokoava Mukavaa metromatkaa -juliste. Metroasemien opaskartoista on laadittu myös erityisesti näkövammaisten avuksi tarkoitetut, 3D-tulostettavat kohokartat. Kohokarttatiedostot löytyvät HKL:n verkkosivuilta (www.hkl.fi >Metrolla >Metroasemat), ja kartan voi joko tilata tulostuspalvelusta tai tulostaa itse vaikkapa kirjaston 3D-tulostimella.\nOpasteiden vaihtotyön yhteydessä myös opasteiden ilme on kohentunut, kun opastekotelot on uusittu ja valaistut opasteet vaihdettu energiaa säästäviksi ja valoteholtaan nykyistä paremmiksi led-valaistuiksi opasteiksi.\nMetroasemien uuden opastuskonseptin on suunnitellut Ramboll Finland Oy ja Roban Konna Oy.\nopasteet metro metroasema\nHKL, infra- ja kalustoyksikön johtaja Artturi Lähdetie: p. 040 673 1602\nMetroasemien opastejärjestelmän suunnitteluohje


Tuulikummun keittiössä: JOULUKALENTERI 2. päivä\nTänään joulukalenterissa tehdään aprikoosichutneyta. Chutney sopii myös joulupöytään tuomaan kivaa kirpeyttä.\nPaloittele aprikoosit pieniksi paloiksi. Laita kaikki ainekset kattilaan ja keitä miedolla lämmöllä noin 40 minuuttia eli kunnes aprikoosit pehmenevät ja seos muuttuu tahmeaksi. Purkita, jäähdytä ja säilytä jääkaapissa.\nLähettänyt Kaisa Sillanpään ruokablogi klo 7.09\nTunnisteet: APRIKOOSICHUTNEY, joulukalenteri, ruoka


VANTEET – Renkaat, vanteet, öljynvaihdot, autohuoltopalvelut TA-Rengas\nMeiltä löydät laajan vannevalikoiman niin erikoisvanteista kuin perinteisistä peltivanteista niin henkilöautoihin kuin pakettiautoihinkin.\nTarjoamme laajan vannevalikoiman eri tyyleihin ja tarpeisiin. Erikoisvannevalikoimastamme löydät monia eri mieltymyksiä ja tyylejä vastaavat vanteet autoosi. Erikoisvanteet antavat autollesi aivan uuden ilmeen, sekä parantavat auton ajo-ominaisuuksia.\nTule käymään vaikka paikan päällä, niin pohditaan hieman tarkemmin eri vaihtoehtoja sekä käytännön asennusmahdollisuuksia ajoneuvo- ja rengasvalintasi perusteella!\nVoit kokeilla miltä erilaiset vanteet näyttäisivät autossasi.\nKlikkaa ohjelma auki täältä: klikkaa tästä (vaatii selaimesta Adobe Flash-tuen)\nVanteiden pääsääntöisiä ominaisuuksia ovat vanteen tuumakoko ja leveys, pulttijako sekä ET-arvo. Vanteen keskireikä vaihtelee myös, jolloin tietyissä tapauksissa voidaan tarvita sopivia soviteholkkeja vanteen asentamiseen.\nVanteen tuumakoko ja leveys:\nLöydät lähtökohdat oman automallisi vannekoolle autosi rekisteritodistuksesta, jossa on mainittu millaisia rengaskokoja ko. malliin on ilmoitettu sallituiksi. Oman ajoneuvon tiedot ovat nykypäivänä haettavissa myös TraFi:n verkkopalvelusta. Näiden tietojen perusteella on vielä pientä liikkumavaraa, mutta isommat muutokset voivat vaatia jo erillisen muutoskatsastuksen suorittamisen ja läpäisyn.\nRenkaissa kokotieto ilmoitetaan esimerkiksi seuraavasti: 185/60-15 (leveys / profiilisuhde – tuumakoko). Renkaan profiilisuhde tarkoittaa renkaan korkeutta (ei vannekorkeus!), eli pienempi arvo tarkoittaa pienempää renkaan korkeutta (matalaprofiilirenkaat).\nTärkeä tieto, koska eri autoissa on erilaisia kiinnitystapoja!\nTiedot ilmoitetaan muodossa 4×130 (esimerkki), eli pulttien määrä ja kiinnitysreikien kehän halkaisija.\nKiinnityspulttien määrä voi vaihdella automalleittain (3, 4, 5, 6 kpl)\nKiinnitysreikien kehän halkaisija vaihtelee automalleittain (ilmoitettu millimetreissä)\nKeskireiän koko vaihtelee automalleittain (ilmoitettu millimetreissä\nVanteen ET-arvo (”offset”):\nIlmoittaa paljonko vanne tulee joko ”ulos”, vai onko sisempänä lokasuojan suojissa. Tämä arvo pitäisi pitää mahdollisimman lähellä alkuperäistä, koska vaikuttaa auton käyttäytymiseen. Rengasalan ammattilainen tietää tämän vaikutukset parhaiten, ja muut mahdolliset tarvittavat toimenpiteet (pyörien suuntaus ja säätäminen).\nAlumiini, eli kevytmetallivanteet ovat sanan mukaisesti kevyempää metallia. Pienempi paino vaikuttaa polttoainekulutukseen, ja muilta osin ainevalinnalla vanteelle saadaan parempi jäykkyys. Alumiinivanteiden mallit ovat yleensä peltivanteita ”ilmavampia”, joka mahdollistaa esim. paremman jarrujen jäähtymisen ja toiminnan.\nErikoisvanteilla on mahdollista muuttaa auton ulkonäköä huomattavasti, ja personoida ajoneuvoa omaan tyyliin tai makuun sopivaksi. Erikoisvainteita nimitetään erikoisvanteiksi juuri sen takia, että ne ovat tavallisesta ”harmaudesta” ja massasta poikkeavia.


Arvokkaat sijoitukseni: Euroalueen talouskehitys\nNäin eurovaalien alla ajattelin hieman tarkastella euroaluuen talouskehitystä viime vuosina. Vertailumaana on käytettty Yhdysvaltoja. Kuvat ovat aina kivempia.\nOhessa on Yhdysvaltojen ja Euroalueen talouskasvun kehitys vuodesta 2008 alkaen. Kuvasta näkyy selvästi, että euroalueen kehitys on ollut huomattavasti heikompaa. Vuoden 2008 taso on ylitetty vain hienoisesti. Yhdysvalloissa talouskasvu sen sijaan näyttää lähteneen pysyvämpään, joskin maltilliseen nousuun vuoden 2010 jälkeen. Lisäksi työttömyysaste on huomattavasti korkeampi euroalueella. Yhdysvalloissa työttömyys on jo painunut alle 7 %, mutta euroalueen lukemat ovat pysyneet itsepintaisesti 12% tuntumassa.Yleensähän tähän väliin todetaan, että tämä kehitys on johtunut velkakriisistä. Sellaistahan ei Yhdysvalloissa ollut mutta Eurooppa oli hajoamisen partaalla.\nKuitenkin Yhdysvaltojen valtionvelan kehitys on ollut kriisin alussa itse asiassa nopeampaa kuin euroalueella ja myös velan absoluuttinen määrä on korkeampi. Lisäksi Yhdysvalloissa on myös syvien velkaongelmien kanssa kamppailevia osavaltioita, kuten Kalifornia. Saatiinpa Detroit ajettua konkurssiin asti. Missään vaiheessa nämä episodit eivät kuitenkaan vaikuttaneet koko alueen talouskasvuun. Euroopassa taas alueen talouden kokoon suhteutettuna pienet valtiot kuten Irlanti, Kreikka ja Portugali saivat koko talousalueen polvilleen. Käytännössä kriisi loppui vasta kun EKP antoi lupauksen tarvittaessa ostaa kriisimaiden velkakirjoja.\nYksi syy Euromaiden talouden huonoon kehitykseen lienee myös pankkisektori. Rahamäärän kasvu on euroalueella ollut paljon Yhdysvaltoja vaatimattomampaa.\nTämä on näkynyt luotonsaannin hankaloitumisena. Etenkin kriisimaissa luotonsaanti on ollut yrityksille kiven takana pankkisektorin ollessa todella huonossa kunnossa. Käytännössä pankkisektoria ei ole laitettu kuntoon kriisin jäljiltä. Esimerkiksi Yhdysvalloissa liittovaltio pääomitti heti talouskriisin alussa subprime -lainojen takia kuilun partaalla heilunutta pankkisektoria mm. TARP-ohjelmalla. Euroopassa pankkeja on kuitenkin pidetty pystyssä lähinnä epäsuorasti kriisimaille annettujen tukipakettien muodossa. Käytännössä Euroopan pankkisektori on edelleen hyvin huonossa kunnossa. Niin kauan kuin pankit eivät pysty myöntämään lainoja, tulee myös investointiaste ja talouskasvu alueella luultavimmin pysymään heikkona.\nYhdessä asiassa Euroalue kuitenkin sentään voittaa. Sen budjettialijäämä on pysynyt pienempänä. En tosin tiedä onko tästä paljoakaan lohtua. Yllä olevan valossa voisi ajatella, että tässä kisassa olisi kannattanut hävitä.\nTällä hetkellä näyttää siltä, että taloustilanne olisi paranemaan päin, vaikka toisaalta muutama päivä sitten julkaistut luvut olivat (jälleen) pettymyksiä. Toivottavasti tilanne kuitenkin lähtisi paranemaan, sillä nykyiset työttömyysasteet ovat pitkittyessään myrkkyä ja lopulta kestämättömiä. Joka tapauksessa talouspolitiikkaa euroalueella kriisin jäkeisinä vuosina ei mielestäni voida missään nimessä pitää onnistuneena. Esimerkiksi tässä komission oman ekonomistin tutkimuksessa käytännössä todetaan, että ydinvaltioiden tiukka talouspolitiikka on vaikuttanut negatiivisesti talouskasvuun ja että ekspansiivisemmalla finanssipolitiikalla olisi ollut tilannetta parantavia vaikutuksia, joskaan ne eivät yksin olisi riittäneet ongelmamaiden vaihtotaseiden parantamiseen.\nTässä euroopan keskuspankin ekonomistien työssä taas todetaan, että kasvaneet pääomavirrat ydinalueilta periferia-alueille heikentävät kustannuskilpailukykyä. Eli reunamaiden huono tilanne olisi siten ainakin osin seurausta pääomavirroista. Tutkimuksessa ei kuitenkaan haivata merkitsevää suhdetta toiseen suuntaan, eli yksikkötyökustannusten ja vaihtotaseen välillä, joka on hyvin mielenkiintoista. Tämän mukaan yksikkötyökustannusten lasku ei välttämättä johda vaihtotaseen paranemiseen.\nMolemmat tulokset ovat ristiriidassa harjoitetun politiikan kanssa. Reseptit ovat nimenomaan olleet tiukempaa finanssipolitiikkaa ja parempaa kilpailukykyä, joskin linja on ehkä lieventynyt. Mielenkiintoista, että omiltakin ekonomisteila on tullut tämän kyseenalaistavia tuloksia. Euro näyttääkin tämän valossa yhä poliitiisemmalta projektilta. Kaikkiin yllä oleviin asioihin olisi periaattessa voinut vaikuttaa ja toimia enemmän Yhdysvaltojen mallin mukaisesti. Harmi vain että se olisi ollut poliittisesti mahdotonta. Itse näen kuitenkin Euroopan kehityksen kulkevan ennen pitkää kohti liittovaltiota. Toinen vaihtoehto on sitten takaisinpäin. Nykyinen välmuoto ei kuitenkaan ainakaan kriisioloissa vakuuta toimivuudellaan.


Kokoomuksella mahtava kasvun mahdollisuus\n28.4.2012 08:34 Lars-Erik Wilskman\nLähes puolet suomalaisista (46%) suhtautuu kokoomukseen myönteisesti. Puolue on ainoa, jolla on enemmän siihen myönteisesti suhtautuvia kuin kielteisesti suhtautuvia. Kielteistä suhtautumista keräävät perussuomalaiset, joilla yhdessä vihreiden...\nPoliittinen raha puhuttaa\n26.4.2012 08:03 Lars-Erik Wilskman\nPolitiikan ja rahan suhde ei katoa ainakaan kansalaiskeskustelusta, kun media tuo yhä uusia ja uusia yksityiskohtia esiin. Viimeksi Iltalehti kertoi keskustan viestintätuen kierrätyksestä. Otsikko on ”Tukirahaa tukirahalla.” Jutun voi lukea tästä...\nKanerva ja Väyrynen\n24.4.2012 13:22 Lars-Erik Wilskman\nOvatko Kanerva ja Väyrynen puolueilleen painolastia, jonka toivotaan siirtyvän sivistyneesti syrjään? Ainahan sitä sopii toivoa, mutta nämä herrat lähtevät vain itse jos lähtevät. Poliittisesti mielenkiintoisin päivä Kanervan osalta on...\nSuomen oma Marine Le Pen?\n21.4.2012 11:29 Lars-Erik Wilskman\nUuden Suomen blogeja on viime päivinä värittänyt eduskunta-avustaja Helena Erosen fanittaminen. Helena Eronen on kuuluisalla blogillaan saavuttanut jotain arvokasta, oman kannattajakunnan. Sitä voi hyödyntää eduskuntavaaleissa, jos jaksaa...\nMillaisia hallituspohjia gallup antaisi?\n18.4.2012 08:44 Lars-Erik Wilskman\nHS on jälleen gallupinsa julkaissut. Suomessa on tässä vaiheessa kannatukseltaan kolme hallitusratkaisun kakkospuoluetta. Keskusta 16,7%, SDP 16,4% ja Ps 15,6%. Nykyisellä tavalla hallituksen muodostettaisiin Kataisen johdolla. Kokoomuksen...\nHyvä uutinen sotilasmenoista\n17.4.2012 09:34 Lars-Erik Wilskman\nTukholmassa toimiva rauhantutkimuslaitos Sipri pitää lukua maailman puolustusbudjeteista. Sen julkistama tieto kertoo, että niiden kasvu maailmalla on pysähtynyt ensimmäisen kerran yli vuosikymmeneen. Asemenojen osuus ei siis kasva ja maailman...\nAvustaja, puheenjohtaja, eduskunta ja Suomen maine\n16.4.2012 07:43 Lars-Erik Wilskman\nOvatko perussuomalaiset jättäneet ryhmänsä puheenjohtajan yksin. Tämä tuli mieleen kuin luin Pirkko Ruohonen - Lernerin kääntymisessä avustaja-asiassa eduskunnan kansliatoimikunnan puoleen. Perussuomalaisten eduskuntaryhmän puheenjohtajan perustelut...\n15.4.2012 09:06 Lars-Erik Wilskman\nUudessa Suomessa käydään harvemmin ulkopoliittista keskustelua, ehkä se johtuu tottumuksen puutteesta. Ulkopolitiikkahan oli pitkään varattu vain harvoille ja valituille ja muiden oli tyytyminen mumisemaan fraasilitanioita tai pysymään hiljaa...\nKeskustaväki sormi suussa\n14.4.2012 12:34 Lars-Erik Wilskman\nOlen aistivinani tiettyä riemua muissa puolueissa HS:n tänään julkaiseman keskustan puheenjohtajagallupin johdosta. Suosituimpia keskustalaisten vastaajien keskuudessa olivat ei osaa sanoa 24%, Paavo Väyrynen 21%, Olli Rehn 17% ja Mauri Pekkarinen...\nMitä perussuomalaisten eduskuntaryhmä tekee?\n13.4.2012 16:40 Lars-Erik Wilskman\nJos kansanedustaja James Hirvisaaren avustajan työsuhdetta ei pureta perussuomalaisten eduskuntaryhmän ja sen puheenjohtajan Pirkko Ruohonen-Lernerin esittämästä toiveesta huolimatta, niin mitä ryhmä tekee Hirvisaarelle ja millainen on...


Olenko valon lapsi vai en? - Sley\nHome Toiminta Raamattu tutuksi Raamattuluennot Olenko valon lapsi vai en?\nOlenko valon lapsi vai en?\nEnsimmäisen Johanneksen kirjeen keskeinen aihe on valon ja pimeyden asettaminen vastakkain. On olemassa käsittämätön Jumalan valo, mutta myös sysisynkkä maailman pimeys. On olemassa valon lapsia ja pimeyden lapsia. Mutta kumpaan joukkoon kuulun? Valosta ja pimeydestä voidaan kirjoittaa hyvin eri tavoin. Meidän on varmaan hyvä oppia näkemään seuraavat hyvinkin erilaiset tavat. Monilla ja ehkä kaikillakin niistä on meille annettavaa.\nRaamattu sisältää paljon aineksia, jota vasta myöhemmät opettajat ovat ehtineet järjestämään. Eräs ahkera järjestelijä oli kirkkoisä Augustinus. Hän hahmotti asiat tähän tapaan: On olemassa Jumala ja hänen vastustajansa Saatana. Jumalalla on omat enkelinsä, Saatanalla omansa. Ihmisten joukossa Jumalalla on oma kansansa, Saatanalla omansa. Näin on olemassa ikään kuin kolme tasoa, mutta vain kaksi valtiota. Jumalan valtioon kuuluvat Jumala, hänen enkelinsä ja häneen uskovat ihmiset. Saatanan valtioon kuuluvat Saatana, hänen enkelinsä ja Jumalalle selkänsä kääntäneet ihmiset. Jumalan ja Saatanan välillä ei tule koskaan sovintoa. Myöskään enkelit eivät milloinkaan tee rauhaa eivätkä vaihda puolta. Sen sijaan ihmiset voivat vielä vaihtaa puolta: Uskova voi langeta, mutta epäuskoinen voi myös liittyä Jumalan valtioon. Alimmalla tasolla rajaa siis vielä ylitetään. Augustinus hahmottaa kiistattomia Raamatun totuuksia hyvin puhuttelevalla tavalla. Raamatunkohtia rakennelman tueksi tarvitsee tuskin edes etsiä – jokainen löytää niitä jokaiselle tasolle yllin kyllin. Asetelma on juurevasti raamatullinen, puhutaanpa sitten Paavalin kirjeistä tai Ilmestyskirjasta. Augustinus näki siis kaksi valtiota. Maallista valtiota hän ei tarkoittanut. Hän ei ollut lainkaan innostunut suuresta ja vahvasta maallisesta valtiosta, ei edes kristillisestä Roomasta. Sen sijaan hän näki asian uskon silmin hyvin terävästi. Jokaisen ihmisen on ymmärrettävä paikkansa tässä maailmassa. Ellei se ole Jumalan valtiossa, se on Saatanan valtiossa. Puolueetonta maaperää ei ole.\n”Että valon lapsi oisin …”\nOlemukseltaan aivan toisenlainen on seuraava tapa vetää raja valon lasten ja pimeyden lasten välillä. Valon lapset elävät oikein ja tekevät mitä Jumala tahtoo. Pimeyden lapset tekevät syntiä ja rikkovat Jumalan sanaa vastaan. Elämä ratkaisee sen, kuka on valon ja kuka pimeyden lapsi. Oletko sinä? Tämän vaihtoehdon kohdalla meidän tulee olla tarkkoina. Toisaalta niin Raamattu kuin vaikkapa virsiaarteistomme sisältää paljon sellaista, joka puhuu juuri tähän suuntaan. Ensimmäinen Johanneksen kirje puhuu luvuissa 1-2 paljon siitä, mikä sopii ja mikä ei sovi yhteen Jumalan huikaisevan kirkkauden kanssa. Valon lapsi ei saa ryhtyä pimeyden töihin. Samalla meidän on kuitenkin muistettava pitää selvänä mielessämme oikea järjestys: Ensin on kysyttävä sitä, mikä tekee minusta valon lapsen ja vasta sitten sitä, miten valon lapsi elää. Me emme elä omasta tekemisestämme, vaan Kristuksen teosta. Ensin on Jumalan armo Kristuksessa. Ensin on se, että Jumala on tehnyt meidät osallisiksi siitä perinnöstä, mikä pyhillä on valkeudessa (Kol. 1:12). Tai kuten Efesolaiskirje asiaan ilmaisee: ”Ennen tekin olitte pimeyttä, mutta nyt te loistatte Herran valoa. Eläkää valon lapsina! Valo kasvattaa hyvyyden, oikeuden ja totuuden hedelmiä. Pyrkikää saamaan selville, mikä on Herran mielen mukaista. Älkää osallistuko pimeyden töihin: ne eivät kanna hedelmää (Ef. 5:8-11)\nArmo on ensin, oikea elämä vasta sitten. Oikea elämä ei ole mahdollista syntiselle ihmiselle eikä kurinalainen elämä tee siksi kenestäkään valon lasta. Silti jatkuva pyyntömme on, että kun Jumala on tehnyt meistä valon lapsia Kristuksen ristillä, saisimme myös voimaa elää valossa: ”Yö on kulunut pitkälle, päivä jo sarastaa. Hylätkäämme siis pimeyden teot ja varustautukaamme valon asein.” (Room. 13:12).\nEdellisessä esityksessä viitattiin Qumranin luostarin kirjoituksiin. Tämä joukko oli aivan erityisesti ihastunut puhumaan valon ja pimeyden aihepiiristä. He kuvasivat valon lapsen elämän ja pimeyden lapsen tilanteen. Samalla – ainakin toisinaan – he näyttävät tehneen itselleen hyvin helpoksi vastauk-sen kysymykseen, kuka oli valon ja kuka pimeyden lapsi. Valon lapsi on meidän joukossamme, pimeyden lapsi muualla. Oman kohtalosi ratkaisee se, missä joukossa olet. Tällä kohdalla on hyvä pysähtyä ja esittää tärkeitä kysymyksiä. Ymmärrämmekö me asian samoin? Riittääkö vilkaisu ympärillemme tekemään selväksi sen, kuka on valon ja kuka pimeyden lapsi – jos olet täällä, olet valon lapsi, jos muissa joukoissa, olet pimeyden lapsi? Tämä näkökulma ei ole suinkaan vieras myöskään suomalaiselle kristillisyydelle. On niitä ryhmiä, jonka mukaan vain tietyssä ryhmässä pelastutaan, muualla ei. Onko tässä näkökulmassa mitään hyvää vai onko se kokonaan väärä? On varmasti hyvä muistuttaa siitä, että Kristuksen oman on syytä valita joukkonsa huolellisesti. Kaikki ei ole kultaa mikä kiiltää. On joukkoja, jotka ohjaavat oikeaan, ja joukkoja, jotka johtavat väärään. Siitä huolimatta on syytä äärimmäiseen varovaisuuteen. Jokaisella meillä on sydämessämme syntinen liha, eikä se joukkoon koottuna tule yhtään vaarattomammaksi. Missä terve oman joukon arvostelu lakkaa ja synti sijoitetaan vain sen ulkopuolelle, pimeyden lasten joukkoon, ollaan nopeasti hyvin vaarallisella tiellä.\nValo ja pimeys – inhottavan lähellä\nVoimme siis nähdä koko maailmankaikkeuden jakaantuvan valon ja pimeyden valtakuntaan. Voimme myös huomata, miten ihmisen elämä paljastaa onko hän valon vai pimeyden lapsi. Tämän lisäksi saatamme kysyä, missä kokoontuvat valon ja missä pimeyden lapset. Kaikkein rajuin jako on vielä kuitenkin mainitsematta. Kyse ei ole asiasta, joka olisi turvallisesti meidän ulkopuolellamme ja tarkkailtavissa. Valo ja pimeys asuvat meidän omassa sydämessämme ja pakottavat meidät taistelemaan. Niin kauan on helppoa, kun voimme piirrellä kaavioita ja katsoa, miten pimeys ja valkeus jakaantuvat tässä maailmankaikkeudessa. On mahdollista kauhistelle pimeyden lasten elämäntapaa sivusta ja aivan erityisesti voimme keskittyä siihen, millaista pimeyttä on muissa ryhmissä. Kaikkein vaikeinta ja tylyintä on katsoa omaan sydämeen ja siellä asuvaan pimeyteen. ”Tiedänhän, ettei minussa, nimittäin minun turmeltuneessa luonnossani, ole mitään hyvää. …Mutta jos teen sitä, mitä en tahdo, en tee sitä enää itse, vaan sen tekee minussa asuva synti. Huomaan siis, että minua hallitsee tällainen laki: haluan tehdä hyvää, mutta en pääse irti pahasta. Sisimmässäni minä iloiten hyväksyn Jumalan lain, mutta siinä, mitä teen, näen toteutuvan toisen lain, joka sotii sisimpäni lakia vastaan. Näin olen ruumiissani vaikuttavan synnin lain vanki. Minä kurja ihminen! Kuka pelastaa minut tästä kuoleman ruumiista?” (Room. 7:18; 21-24).\nKaikkein vaikeinta on katsoa omassa sydämessä asuvaa pimeyttä. Kuitenkin juuri tässä on myös jotakin hyvin vapauttavaa. Minussa ei ole muuta kuin syntiä – mutta juuri näinhän Raamattu opet-taakin! Minun turvani on Kristus ja hänen sanomaton valonsa. Armolla ja anteeksiantamuksella ei ole rajaa. Jumalan armon valo pyyhkii pois minun pimeyteni. Itse en siihen pysty. ”Todellinen valo, joka valaisee jokaisen ihmisen, oli tulossa maailmaan” (Joh. 1:9). ”Kansa, joka pimeydessä vaeltaa, näkee suuren valon. Niille, jotka asuvat kuoleman varjon maassa, loistaa kirkkaus” (Jes. 9:1). Valon lapsi, armahdettu Jumalan lapsi, kulkee kirkkauteen.